cyanic-selkie/wikianc huggingface dataset:
തോട്ടുവാ ധന്വന്തരിക്ഷേത്രം
ക്ഷേത്രപരിസരവും മതിലകവും
അകത്തുകടന്നാൽ പടിഞ്ഞാറേ നടയിൽ എടുത്തുപറയത്തക്ക കാഴ്ചകളൊന്നുമില്ല. നാലമ്പലത്തിന്റെ പടിഞ്ഞാറുഭാഗത്തേയ്ക്കുള്ള കവാടത്തിന് ഇരുവശവുമായി ഗണപതിയുടെയും സുബ്രഹ്മണ്യന്റെയും രൂപങ്ങൾ കൊത്തിവച്ചിട്ടുണ്ട്. മുകളിലാണെങ്കിൽ, ഭഗവദ്വാഹനമായ ഗരുഡന്റെ ഒരു രൂപവും കൊത്തിവച്ചിരിയ്ക്കുന്നു. വടക്കുപടിഞ്ഞാറുഭാഗത്ത് ഭഗവതിയുടെ ശ്രീകോവിൽ സ്ഥിതിചെയ്യുന്നു. ദുർഗ്ഗ, ലക്ഷ്മി, സരസ്വതി, ഭദ്രകാളി തുടങ്ങിയ ഭാവങ്ങളെല്ലാം ഒത്തിണങ്ങിയ രാജരാജേശ്വരിയാണ് ഇവിടെ ദേവി. ചതുർബാഹുവായ ദേവിയുടെ നാലുകൈകളിലും ശംഖചക്രവരദകടീബദ്ധമുദ്രകൾ കാണാം. തുടർന്ന് പ്രദക്ഷിണമായി വരുമ്പോൾ വടക്കുകിഴക്കുഭാഗത്ത് ഊട്ടുപുര കാണാം. എല്ലാമാസവും തിരുവോണം നാളിൽ ഇവിടെ പ്രസാദ ഊട്ടുണ്ടാകാറുണ്ട്. ദർശനവശമായ കിഴക്കുഭാഗത്തെത്തുമ്പോൾ ആനക്കൊട്ടിലും കൊടിമരവും കാണാം. വളരെ ചെറിയൊരു ആനക്കൊട്ടിലാണ് ഇവിടെയുള്ളത്. കഷ്ടിച്ച് ഒരു ആനയെ നിർത്താനുള്ള സൗകര്യമേ ഇതിനുള്ളൂ. ഭഗവദ്വാഹനമായ ഗരുഡനെ ശിരസ്സിലേറ്റുന്ന സ്വർണ്ണക്കൊടിമരം, 2023-ലെ നവീകരണകലശത്തിനുശേഷമാണ് ഇവിടെ പ്രതിഷ്ഠിയ്ക്കപ്പെടുന്നത്. കിഴക്കേ നടയ്ക്കപ്പുറം പാടങ്ങളാണ്.
നാലമ്പലം
വർഗ്ഗം:കേരളത്തിലെ ധന്വന്തരിക്ഷേത്രങ്ങൾ വർഗ്ഗം:എറണാകുളം ജില്ലയിലെ ക്ഷേത്രങ്ങൾ
സെന്റ് മേരിസ് ചർച്ച് ആനക്കാംപൊയിൽ
ചരിത്രം
1962ൽ ബഹു. ബർണാഡ് അച്ചൻ സ്ഥലം മാറിപോവുകയും പകരം ബഹു. അഗസ്റ്റ്യൻ കീലത്ത് അച്ചൻ പുല്ലൂരാംപാറ പള്ളിയുടെ വികാരിയായി ചുമതലയേൽക്കുകയും ചെയ്തു.
ആനക്കാംപൊയിലിൽ ഒരു വിദ്യാലയം ആരംഭിക്കുക എന്ന ലക്ഷ്യത്തോടെ, ഓത്തിക്കൽ ജോണിന്റെ നേതൃത്വത്തിൽ, വരുകുകാലായിൽ തോമസ്, തുണ്ടിയിൽ തോമസ്, മണ്ണുകുശുമ്പിൽ ജോസഫ്, നെടുങ്കല്ലേൽ ജോസഫ് എന്നിവർ 110 രൂപ വീതം വിഹിതം എടുത്ത് 1963 ൽ ഇരുപൂളിൻകുന്നേൽ ഒരേക്കർ സ്ഥലം വേളൂർ തൊമ്മിച്ചിട്ടനിൽ നിന്നും, 550 രൂപ വില നൽകി വാങ്ങിച്ചു. സ്കൂൾ ആവശ്യത്തിന് പ്രസ്തുതസ്ഥലം അപര്യംപ്തമാണെന്ന് മനസ്സിലാക്കിയതിനെ തുടർന്ന് ഇപ്പോൾ സ്കൂൾസ്ഥിതി ചെയ്യുന്ന കൊയപ്പത്തൊടികക്കാരുടെ കൈവശമുണ്ടായിരുന്ന 2 ഏക്കർ സ്ഥലം സൗജന്യമായി നൽകണമെന്ന് അഭ്യർത്ഥിച്ചു. എന്നാൽ ഒരേക്കർ സ്ഥലം സൗജന്യമായും, ഒരേക്കറിനുപകരമായി ഇരുപൂളിൽ കുന്നേലുള്ള 1 ഏക്കർ സ്ഥലവും നൽകിയാൽ മതിയെന്ന് കൊയപ്പത്തൊടിക്കാർ സമ്മതം അറിയിച്ചതിനെ ത്തുടർന്ന്, സ്കൂളിനായി 2 ഏക്കർ സ്ഥലം ഇപ്പോൾ സ് കൂൾ സ്ഥിതിചെയ്യുന്ന സ്ഥലത്ത് ലഭ്യമായി.
ഇപ്രകാരം സ്കൂളിനായി ലഭിച്ച 2 ഏക്കർ സ്ഥലത്ത് ഇപ്പോഴത്തെ സ്കുർ ഗ്രൗണ്ടിന്റെ പടിഞ്ഞാറുഭാഗത്ത് ബഹു. കീലത്തച്ചന്റെ നേത്യത്വത്തിൽ മുളയും കാട്ടുമരങ്ങളും ഉപയോഗിച്ച്, 1963ൽ, 80 അടി നീളവും 40 അടി വീതിയും ഉള്ള ഒരു ഷെഡ് നിർമ്മിക്കുകയും, അതിൽ ഒന്നാംക്ലാസ്സ് ആരംഭിക്കുകയും ചെയ്തതോടുകുടി ആനക്കാംപൊയിലിൽ സ്കൂൾ വിദ്യാഭ്യാസത്തിനു തുടക്കമായി. കൊച്ചിലാത്ത് വർഗ്ഗീസ് പ്രധാനാധ്യാപകനായിരുന്ന ഈ വിദ്യാലയത്തിൽ തത്തക്കാട്ട് ജോയി, പീറ്റർ അടപ്പുർ പുത്തൻപുരയിൽ എന്നിവർ ആദ്യത്തെ അധ്യാപകരായി.
ആനക്കാംപൊയിൽ ഒരു ഇടവകയായി ഉയർത്തുന്നതിനുള്ളശ്രമങ്ങളും ഇതോടൊപ്പം പുരോഗമിച്ചുകൊണ്ടിരുന്നു. ഇതിന്റെ ഭാഗമായി ഇപ്പോൾ പള്ളിമുറി സ്ഥിതിചെയ്യുന്ന 1 ഏക്കർ സ്ഥലവും, ഓടപ്പൊയിലിൽ 3 ഏക്കർ സ്ഥലവും, 1963ൽ കല്ലുവെട്ടത്ത് മാണിയിൽ നിന്നും വിലക്ക് വാങ്ങി. ഓടപ്പൊയിലിൽ വാങ്ങിച്ച 3 ഏക്കർ സ്ഥലം, 1965ൽ വിൽപ്പന നടത്തുകയുണ്ടായി. ആനക്കാംപൊയിൽ ഇടവകയ്ക്കായുള്ള ശ്രമങ്ങൾ സജീവമായതിനെത്തുടർന്ന് ബഹു.കീലത്തച്ചന്റെ നിർദ്ദേശപ്രകാരം തോമസ് പെരുമ്പള്ളി, ആഗസ്തി പുത്തൻപുരക്കൽ, ദേവസ്യ പാമ്പാറ, മൈക്കിൾ കണിയാങ്കണ്ടം എന്നിവരുടെ നേത്യത്വത്തിൽ തലശ്ശേരി രൂപതാ മെത്രാൻ മാർ സെബാസ്റ്റ്യൻ വള്ളോപ്പള്ളി  പിതാവിനെ കണ്ട് അപേക്ഷിച്ചതിൻ പ്രകാരം ആഴ്ചയിലൊരിക്കൽ വി. കുർബ്ബാന അർപ്പിക്കുന്നതിന് അനുമതി നൽകുകയും, 1965ലെ ക്രിസ്തുമസ് ദിനത്തിൽ ബഹു അഗസ്റ്റ്യൻ കീലത്ത് അച്ചൻ, സ്കൂളിനായി നിർമ്മിച്ച് താൽക്കാലിക ഷെഡിൽ ആനക്കാം പൊയിലിലെ ആദ്യ വി. കുർബ്ബാന അർപ്പിക്കുകയും ചെയ്തു തുടർന്ന് ഞായറാഴ്ചകളിൽ പുല്ലൂരാംപാറ അസി. വികാരിയായിരുന്ന ബഹു. സേവ്യർ കണിയന്തറ അച്ചൻ നമുക്കു വേണ്ടി ബലിയർപ്പിച്ചിരുന്നു.
സ്കുളിനായി നല്ല ഒരു കെട്ടിടം ഉണ്ടെങ്കിൽ എൽ. പി സ്കൂൾ ലഭിക്കുമെന്ന പ്രതീക്ഷയിൽ ഇപ്പോഴത്തെ യു.പി സ്കൂളിന്റെ മുൻഭാഗത്തായി, 120 അടി നീളത്തിലും 25 അടി വീതിയിലും കരിങ്കൽ തറയും കരിങ്കൽ ഭിത്തിയും ഉള്ള ഒരു കെട്ടിടത്തിന്റെ പണി 1966ൽ ആരംഭിച്ചു. ഈ കെട്ടിടത്തിന്റെ നിർമ്മാണത്തിനായി നടന്ന ശ്രമദാനം നമ്മുടെ കൂട്ടായ്മയുടെ പ്രതീകമായിരുന്നു. കെട്ടിടനിർമ്മാണത്തിനാവശ്യമായ കല്ല്, മരം എന്നിവയും, തോട്ടിൽ നിന്നുള്ള മണലും ഞായറാഴ്ച വി. കുർബ്ബാനയ്ക്ക് മുമ്പ് തലച്ചുമടായി എത്തിച്ച ശേഷമായിരുന്നു കുർബ്ബാന ആരംഭിച്ചിരുന്നത് കെട്ടിടത്തിനാവശ്യമായ മരഉരുപ്പടികൾ കൊയപ്പത്തൊടിക്കാർ സൗജന്യമായി നൽകിയിരുന്നു. ആനക്കാംപൊയിലിനെ ഒരു ഇടവകയായി ഉയർത്തുന്നതിനുള്ള ശ്രമങ്ങളുടെ വിജയമെന്നോണം, 1967-ൽ തലശ്ശേരി രൂപതാ മെത്രാൻ അഭിവന്ദ്യ മാർ സെബാസ്റ്റ്യൻ വള്ളാപ്പള്ളി പിതാവ് ആനക്കാംപൊയിലിനെ ഒരു ഇടവകയായി ഉയർത്തുകയും, ആദ്യവികാരിയായി ബഹു. ജോസഫ് കോഴിക്കോട് അച്ചനെ നിയമിക്കുകയും ചെയ്തു. കൈക്കാരന്മാരായി തോമസ് പെരുമ്പള്ളിൽ, ആഗസ്തിപുത്തൻപുര, തോമസ് തുണ്ടിയിൽ, അവിര ഈറ്റക്കുന്നേൽ എന്നിവരെ പൊതുയോഗം തെരഞ്ഞെടുത്തു. വികാരിയച്ചനു താമസിക്കുന്നതിനായി കാട്ടുമരം കൊണ്ടുള്ള തുണും, മുള കൊണ്ടുള്ള കഴുക്കോലും, മണ്ണുകൊണ്ടുള്ള ഇഷ്ടികയും ഉപയോഗിച്ച് 2 മുറിയും ചാർത്തുമുള്ള ഒരു വീട് പണികഴിപ്പിച്ചിരുന്നു. ബഹു. കോഴിക്കോടച്ചൻ അതിലായിരുന്നു താമസിച്ചിരുന്നത്.
1966ൽ ആരംഭിച്ച സ്കൂൾ കെട്ടിട നിർമ്മാണം, 6 മാസം കൊണ്ട് 1967 ൽ പൂർത്തീകരിച്ച്, അത് പള്ളിയായി ഉപയോഗിച്ചു തുടങ്ങുകയും ചെയ്തു. പള്ളിക്ക് കൂടുതൽ ആസ്തി ഉണ്ടാവണമെന്ന തീരുമാനപ്രകാരം, പഴയ പള്ളിമുറി ഇരിക്കുന്ന 4 ഏക്കർ സ്ഥലം കൊയപ്പത്തൊടിക്കാരുടെ ക്ലർക്കായിരുന്ന ടി.എൻ മമ്മദിൽ നിന്നും അച്ചന്റെ നേതൃത്വത്തിൽ 1967 ൽ വിലക്ക് വാങ്ങിച്ചു.
1968-ൽ ബഹു. കോഴിക്കോട്ടച്ചൻ സ്ഥലം മാറി പോവുകയുംപകരം ബഹു. മാത്യു മുതിരചിന്തിയിൽ അച്ചൻ വികാരിയായി നിയമിത നാവുകയും ചെയ്തു. ഇടവകയുടെ സമസ്ത മേഖലകളിലേക്കും കടന്നുചെന്നു പ്രവർത്തിച്ച അച്ചൻ, കുട്ടികളുടെ വിദ്യാഭ്യാസത്തിനായി പള്ളിയായി ഉപയോഗിച്ചിരുന്ന കരിങ്കൽ ഭിത്തിയുള്ള കെട്ടിടത്തിൽ 1 മുതൽ 4 വരെയുള്ള ക്ലാസ്സുകൾ ആരംഭിച്ചു, തിനംപറമ്പിൽ ജോയി, പുതിയാപറമ്പിൽ ജോസ്, കൊച്ചിലാത്ത് ജോർജ്, മണ്ണുക്കുശുമ്പിൽ ജോസഫ്, കുരിക്കണ്ടത്തിൽ അമ്മിണി എന്നിവരായിരുന്നു ആദ്യകാല അധ്യാപകർ. ഉന്നത പഠന നിലവാരം പുലർത്തിയിരുന്ന ഈ വിദ്യാലയത്തിൽ 40 ഓളം അധ്യാപകർ സേവനമനുഷ്ഠിച്ചിട്ടുണ്ട്. ഇടവകയുടെ സാമ്പത്തികമായ ഉന്നമനത്തിന് കൂടുതൽ സ്ഥലം ആവശ്യമാണെന്ന് ബോധ്യമുണ്ടായിരുന്ന അച്ചൻ, അതിനുള്ള ശ്രമങ്ങൾ ആരംഭിച്ചു കളപ്പുരക്കൽ മർക്കോസ് എന്നയാളുടെ പക്കൽ നിന്നും ഇപ്പോൾ പള്ളിസ്ഥിതി ചെയ്യുന്ന സ്ഥലമുൾപ്പെടെ മൂന്നര ഏക്കർ സ്ഥലം വിലക്ക് വാങ്ങി. പള്ളിയുടേതായി ഉണ്ടായിരുന്ന മുഴുവൻ സ്ഥലത്തും തെങ്ങും, കമുകും, കുരുമുളകും കൃഷി ചെയ്തു. ധാരാളം തേക്കുമരങ്ങളും നട്ടു പിടിപ്പിച്ചു. മാത്രമല്ല തേക്കുമരങ്ങൾ നട്ടുപിടിപ്പിക്കുവാൻ ഇടവകാജനങ്ങളെ പ്രോത്സാഹിപ്പിക്കുകയും ചെയ്തു
താൽകാലിക ഷെഡിൽ പ്രവർത്തിച്ചിരുന്ന പള്ളിമുറിക്കു പകരമായി, പുതിയ ഒരു കെട്ടിടനിർമ്മാണം ആരംഭിക്കുകയും 1969ൽ പണി പൂർത്തികരിച്ച് (പഴയ പള്ളിമുറി) അച്ചൻ അവിടേക്ക് താമസം മാറു കയും ചെയ്തു. ഞായറാഴ്ച ദിവസം വി. കുർബ്ബാനയ്ക്ക് വരുന്ന ആളുകൾ കല്ലുകൾ ചുമന്നും, മറ്റു ദിവസങ്ങളിൽ പൊതുപണി നടത്തിയുമാണ് പ്രസ്തുത കെട്ടിടത്തിന്റെ പണി പൂർത്തീകരിച്ചത്.
പഴയ പള്ളിമുറി സ്ഥിതിചെയ്യുന്ന സ്ഥലത്തിന്റെയും, യു.പി. സ് കുൾ സ്ഥലത്തിന്റെയും മധ്യഭാഗത്തായി ഉണ്ടായിരുന്ന 62 സെന്റ് സ്ഥലവും, ഇപ്പോഴത്തെ പള്ളിമുറിയുടെയും സെമിത്തേരിയുടെയും ഇടയ് ക്കുള്ള 35 സെന്റ് സ്ഥലവും സ്കൂളിന്റെ മുൻഭാഗത്തായി റോഡിന്റെ തെക്ക് ഭാഗത്ത് കിണർ കുഴിക്കുന്നതിനായി 8 സെന്റ് സ്ഥലും അച്ചന്റെയും കൈക്കാരന്മാരുടെയും ഇടപെടലിനെ തുടർന്ന് കൊയപ്പത്തൊടിക്കാർ സംഭാവനയായി നൽകിയതാണ്. ഇടവകയുടെ ആരംഭഘട്ടത്തിൽ കൊയപ്പത്തൊടിക്കാർ പ്രകടിപ്പിച്ച, ഉദാരമനസ്സ് ഒരിക്കലും വിസ്മരിക്കാൻ കഴിയുന്നതല്ല.
പിന്നീട് പള്ളി സ്ഥിതി ചെയ്യുന്ന സ്ഥലത്തിന്റെ കിഴക്കുഭാഗത്തായി കുഴിയിൽ മർക്കോസിനോടും, ചേനംപള്ളിൽ അബ്രാഹത്തി നോടും സ്ഥലംവിലകൊടുത്തുവാങ്ങുകയും ചെയ്തു.
നാടിന്റെ വികസനത്തിൽ റോഡുകൾക്കുള്ള പ്രാധാന്യം മനസ്സിലാക്കിയ മുതിരചിന്തിയിൽ അച്ചൻ, പൊതുവികസന പ്രവർത്തനങ്ങൾക്കായി ഗ്രാമോദ്ധാരണ സമിതി എന്ന പേരിൽ ഒരു കമ്മറ്റിയുണ്ടാക്കി രജിസ്റ്റർ ചെയ്ത് പ്രവർത്തനമാരംഭിച്ചു. പെരുമ്പള്ളിൽ തോമസ്, ശശിധരൻ കുടിലുമറ്റത്തിൽ, പുത്തൻപുരക്കൽ ആഗസ്തി, വരകുകാലായിൽ തോമസ്, കാവുങ്കൽ തോമസ്, തോയലിൽ ചാക്കോച്ചൻ, മണ്ണുക്കുശുമ്പിൽ ജോസഫ്, ചെറുവേലിൽ അബ്രഹാം, കണിയാങ്കക്കണ്ടത്തിൽ മൈക്കിൾ എന്നിവരായിരുന്നു കമ്മിറ്റി അംഗങ്ങൾ.
ഈ കമ്മിറ്റിയുടെ പ്രവർത്തനഫലമായി ആനക്കാംപൊയിൽ - പുല്ലൂരാംപാറ റോഡ്, കുന്ദമംഗലം ബ്ലോക്കിന്റെ പദ്ധതിയിൽ ഉൾപ്പെടുത്തി, നിർമ്മിക്കാൻ തീരുമാനമെടുക്കുകയും നാട്ടുകാർ ശ്രമദാനമായി 24 അടി വീതിയിൽ റോഡ് നിർമ്മിക്കുകയും ചെയ്തു. റോഡിന്റെ സോളിംഗ് പ്രവർത്തനങ്ങൾക്കായി കല്ലിറക്കി പൊട്ടിച്ച് അട്ടിയിട്ട് ബ്ലോക്കിനെ ഏൽപ്പിച്ചു വെങ്കിലും പണം ലഭിക്കാതിരുന്നതിനാൽ പണി തുടരുവാൻ കഴിഞ്ഞില്ല. റോഡ് നിർമ്മാണ ചെലവിലേക്കായി മുതിരചിന്തിയിൽ അച്ചൻ അമേരിക്കയിൽ നിന്നും ഗോതമ്പും എണ്ണയും ഇറക്കുമതി ചെയ്യുകയും, ഒരു പണിക്ക് 5 കിലോ ഗോതമ്പും, 1 ലിറ്റർ എണ്ണയും നൽകുകയും ചെയ്തിരുന്നു.
ഇതേസമയം കീലത്തച്ചന്റെയും കണിയന്തറ അച്ചന്റെയും നേതൃത്വത്തിൽ പുല്ലൂരാംപാറയിൽ രൂപീകൃതമായ ജനകീയകമ്മറ്റിയുടെ ശ്രമഫലമായി കാളിയാമ്പുഴ പാലം, ഇരുമ്പകം പാലം എന്നിവ പണി കഴിപ്പിച്ചു. പ്രസ്തുത നിർമ്മാണ പ്രവർത്തനങ്ങളിലും ആനക്കാംപൊ യിലുകാരുടെ ശ്രദ്ധേയമായ പങ്കാളിത്തം ഉണ്ടായിരുന്നു. ഇതോടൊപ്പം മുത്തപ്പൻപുഴ റോഡും, കരിമ്പ് റോഡും പണികഴിപ്പിച്ചതും അച്ചന്റെ നേതൃത്വത്തിലാണ്. റോഡ് നിർമ്മാണം ഉൾപ്പെടെയുള്ള പൊതുപരിപാടികളിൽ അച്ചനോടൊപ്പംനിന്ന്, കൈയ്യും മെയ്യും മറന്ന് പ്രവർത്തിച്ച ആന്റണി ചെറുകര, തലാപ്പള്ളി ജോസഫ് (അച്ചൻ), ജോസഫ് വടക്കത്തേടം, ഈറ്റകുന്നേൽ അവിര തുടങ്ങി നൂറുകണക്കിന് ആളുകളുടെ വിയർപ്പിന്റെ ഗന്ധമുണ്ട്, നാം ഇന്നനുഭവിക്കുന്ന ഈ സുഖസൗകര്യങ്ങൾക്ക്.
ഇപ്പോൾ പള്ളിമുറി ഇരിക്കുന്ന പ്രദേശത്തായി ഉണ്ടായിരുന്ന പഴയ സിമിത്തേരിക്കു പകരം, അക്കാലത്ത് തലശ്ശേരി രൂപതയിലെ തന്നെ ഏറ്റവും മനോഹരമായ സിമിത്തരി ആനക്കാംപൊയിലിൽ നിർമ്മിക്കപ്പെട്ടത് മുതിര ചിന്തിയിൽ അച്ചന്റെ നിർദ്ദേശപ്രകാരം 1972 ലാണ് ഏതുകാര്യങ്ങളിലും കൃത്യമായ ദീർഘവീക്ഷണമുണ്ടായിരുന്ന മുതിര ചിന്തിയിൽ അച്ചന്റെ നിർദ്ദേശപ്രകാരം, 1970ൽ ആളുകൾ പട്ടയത്തിനായി അപേക്ഷ സമർപ്പിച്ചതിൻ പ്ര കാരം മുക്കം ലാന്റ് ട്രൈബൂണലിൽ നിന്നും 1971ൽ പള്ളിമുറിയിൽ വെച്ച് നടത്തിയ അദാലത്തിൽ കർഷകർക്ക് പട്ടയം ലഭ്യമാക്കുകയും ചെയ്തു.
കഷ്ടപ്പാടുകളുടെ പർവ്വത ശിഖരത്തിൽ നിന്നും സമ്യദ്ധിയിലേക്ക് നീങ്ങിക്കൊണ്ടിരുന്നി ആനക്കാംപൊയിലിന് കേട്ടുകേൾവി പോലുമില്ലാതിരുന്ന ഉരുൾപൊട്ടൽ എന്ന കൊടിയ പ്രകൃതി ദുരന്തത്തിൽ ഇന്നാട്ടുകാർ വിറങ്ങലിച്ചുനിന്ന ദിനമായിരുന്നു 1974 ജൂലൈ 26, ചെറുശ്ശേരി മലയിലുണ്ടായ ഉരുൾപൊട്ടലിൽ നശിച്ചുനാനാവിധമായ കൃഷിയിടങ്ങൾ നോക്കി മലയോര കർഷകർ വാവിട്ടുകരഞ്ഞു. ഉരുൾ ജലം ആർത്തലച്ചുകടന്നു പോയ വഴികളിൽ നാളിതുവരെ കഷ്ടപ്പെട്ടു സമ്പാദിച്ചതെല്ലാം നശിച്ചു കിടക്കുന്ന കാഴ്ചകൾ ഹൃദയഭേദകമായിരുന്നു. ഓമനിച്ചുവളർത്തിയ വളർത്തു മൃഗങ്ങളുടെ ശരീരങ്ങൾ മണ്ണിലാണ്ടുകിടക്കുന്നതും, പകുതി ശരീരം ചെളിയിൽ പൂണ്ട് ഫണം വിടർത്തിയാടുന്ന പാമ്പുകളുടെ കാഴ്ചയും ദയനീയവും ബീഭത്സവുമായ പ്രകൃതി ദുരന്തത്തിന്റെ നേർകാഴ് ചകളായി. എന്നാൽ ഇത് വരാൻ പോകുന്ന കൂടുതൽ ഭയാന കമായ ഒരു ദുരന്തത്തിന്റെ മുന്നോടിയാണെന്ന് ആരും കരുതിയിരുന്നില്ല. 1974 സെപ്റ്റംബർ 14ന് വൈകുന്നേരം 5 മണിക്ക് ഓടപ്പൊയിൽ മലയിൽ ഉണ്ടായ ഉരുൾപൊട്ടലിനെ തുടർന്നുണ്ടായ മലവെള്ളപാച്ചിലിൽ, വേദപാഠം കഴിഞ്ഞു മടങ്ങുകയായിരുന്ന തുണ്ടിയിൽ തോമസിന്റെ മകൾ ഷീല, കല്ലോലികൽപടി തോടിൻ്റെ പൂർത്തിയാകാത്ത കലുങ്കിന്റെ മുകളിൽ സ്ഥാപിച്ചിരുന്ന താൽക്കാലിക പാലത്തിൽ നിന്നും, ഒഴുക്കിൽപെട്ട് മരണപ്പെട്ടത് നാടിനെ നടുക്കി. 3 ദിവസത്തെ തിരച്ചിലിനു ശേഷമാണ് കുറുങ്കയം ഭാഗത്ത് നിന്നും മൃതദേഹം കണ്ടെത്താനായത്. ഈ ഉരുൾപൊട്ടലുകൾക്ക് ശേഷമാണ് പുറംലോകം ആനക്കാംപൊയിലിനെക്കുറിച്ച് കേട്ടുതുടങ്ങിയത്. കേന്ദ്രമന്ത്രി ഡി.പി ധർ ഇവിടെ വരുകയും നാടിന്റെ ശോചനീയാവസ്ഥയും, ഉരുൾപൊട്ടൽ കെടുതികളും നേരിട്ടുബോധ്യപ്പെടുകയും ചെയ്തതിന്റെ അടിസ്ഥാനത്തിൽ കുറുങ്കയം മുതൽ ആനക്കാംപൊയിൽ (പതങ്കയം റോഡ്) വരെ റോഡ് ടാർ ചെയ്യുന്നതിന് ഉത്തരവ് നൽകുകയും ചെയ്തു. നാട്ടുകാരിൽ നിന്നുള്ളപിരിവും, നാട്ടുകാരുടെ ശ്രമദാനത്തിന്റെയും ഫലമായി പുല്ലൂരാംപാറ ആനക്കാംപൊയിൽ റോഡ് മെറ്റലിംഗും മൺപണിയും നടത്തി ഗതാഗതയോഗ്യമാക്കി. ആനക്കാംപൊയിൽ ഇടവകയുടെ പൊതുയോഗതീരുമാനപ്രകാരം കല്ലോലിക്കൽപ്പടി കലുങ്കിന്റെ അപ്രോച്ച് റോഡിന്റെ പണി പൂർത്തീകരിച്ചു. തുടർന്ന് കുറുങ്കയം മുതൽ ആനക്കാംപൊയിൽ പതങ്കയം റോഡ് വരെ റോഡ് ടാറിംഗ് നടത്തി ഗതാഗതയോഗ്യമാക്കി. പ്രതിസന്ധി ഘട്ടങ്ങളിൽ ഒരു നല്ല ഇടയന്റെ നേത്യത്വപാടവം പ്രകടിപ്പിച്ച്, ഏകസ്വരത്തിൽ ഇടവകജനത്തെ നയിച്ച ബഹു. വികാരിയച്ചൻമാരുടെ നേത്യത്വത്തിൽ, ജാതി-മത-രാഷ്ട്രീയ ചിന്തകൾക്കതീതമായി ഈ നാട് എങ്ങനെ പ്രവർത്തിച്ചു എന്നത്, ഈ നാടിന്റെ ചരിത്ര രേഖകളിൽ എവിടെയും കാണാം. അതി ഭീകരമായ ദുരന്തത്തിൽ നിന്നും ആനക്കാംപൊയിൽ ജനത ഒരു ഫീനിക്സ് പക്ഷിയെപ്പോലെ അതിദ്രുതം ഉയർത്തെഴുന്നേറ്റു. ദേവാലയവും,എൽ.പി സ്കുളും ഒരുമിച്ച് പ്രവർത്തിച്ചിരുന്ന കരിങ്കൽ ഭിത്തിയുള്ള കെട്ടിടത്തിനുപകരം ഒരു പുതിയ ദേവാലയം നിർമ്മിക്കുവാൻ തീരുമാനിക്കുകയും, 1975ൽ അതിന്റെ നിർമ്മാണം ആരംഭിക്കുകയും ചെയ്തു. ഇടവകാജനത്തിൽനിന്നും 3 ലക്ഷം രൂപ പിരിവെടുത്ത് 8 മുഖത്തോടുകൂടിയ മനോഹരമായ ഒരു ദേവാലയം, ബഹു.മണക്കാട്ടുമാറ്റം അച്ചന്റെ നേത്യത്വത്തിൽ പണി പൂർത്തികരിച്ച്, 1976ൽ ദിവ്യബലി ആരംഭിച്ചു.
ഇക്കാലത്ത് തന്നെ കൊച്ചുപ്ലാക്കൽ തോമസ് സംഭാവനയായി നൽകിയ തുകകൊണ്ട് എടത്തറ എന്നറിയപ്പെട്ടിരുന്ന ആനക്കാംപൊയിൽ മേലെ അങ്ങാടിയിൽ വി. അന്തോണീസിന്റെ നാമധേയത്തിൽ ഒരു കുരിശുപള്ളി പണി കഴിപ്പിക്കുകയും ചെയ്തു.
1976 ൽ ഗതാഗതസൗകര്യം തീരെയില്ലാതിരുന്ന ആനക്കാംപൊയിലിലേക്ക് എക്സ് സർവീസ് മെൻ കമ്പനിയുടെ ബസ് ട്രിപ്പ് ആരംഭിച്ചുവെങ്കിലും 22 ദിവസത്തിനുശേഷം റോഡിന്റെ ശോച്യാവസ്ഥ കാരണം ട്രിപ്പ് നിറുത്തിപ്പോവുകയുണ്ടായി. തുടർന്ന് മദീന എന്ന സ്വകാര്യബസ് ആനക്കാപൊയിൽ - കൊയിലാണ്ടി റൂട്ടിൽ ട്രിപ്പ് ആരംഭിച്ചു വെങ്കിലും റോഡ് മോശമെന്നകാരണത്താൽ അതും നിറുത്തലാക്കി. ഇതേ തുടർന്ന് ബഹു. മണക്കാട്ടുമറ്റം അച്ചന്റെയും നാട്ടുകാരുടെയും ശ്രമഫലമായി 1977-ൽ തിരുവമ്പാടി ഇടത്തറ റോഡ് PWD എറ്റെടുത്തു.
റോഡിന്റെ ശോച്യാവസ്ഥമുഖാന്തിരം സ്വകാര്യബസുകൾ ഒന്നും ട്രിപ്പ് നടത്താൻ തയ്യാറാകാതിരുന്ന ഈ പ്രദേശത്തേക്ക്, ബസ് സർവ്വീസ് നടത്തുന്നതിന്, ബഹു. മണക്കാട്ടുമറ്റം അച്ചന്റെ നേത്യത്വത്തിൽ ഗതാഗത മന്ത്രിയായിരുന്ന ശ്രീ. കെ എം. ജോർജിനെ കണ്ട് നൽകിയ നിവേദനത്തിന്റെയും, രാഷ്ട്രീയ സമ്മർദ്ദങ്ങളുടെയും ഫലമായി, ഇവിടേക്ക് 4 കെ.എസ്.ആർടി.സി ബസ്സുകൾ അനുവദിക്കപ്പെട്ടു. അച്ചനോടൊപ്പം നിന്ന് ഇന്നാട്ടിലേക്ക് ബസ്സ് കൊണ്ടുവരുന്നതിനായി കഠിനശ്രമം നടത്തിയ പുത്തൻപുരക്കൽ ആഗസ്തി, ചെട്ടിപ്പറമ്പിൽ കുട്ടി, തോമസ് കാവുങ്കൽ, കൊച്ചുപ്ലാക്കൽ തോമസ് എന്നിവരുടെ സേവനങ്ങൾ പ്രത്യേകം സ്മരണാർഹമാണ്', കെ.എസ്.ആർ ടി.സി ജീവനക്കാർക്ക് രാത്രി താമസിക്കുന്നതിനുള്ള സൗകര്യവും ഭക്ഷണവും പള്ളിമുറിയിൽ ഒരുക്കിക്കൊടുത്ത മണക്കാട്ടുമറ്റം അച്ചന്റെ സഹകരണം ആനക്കാംപൊയിലിലേക്ക് വരുന്നതിനുള്ള ബസ്ജീവനക്കാരുടെ താൽപര്യം വർദ്ധിച്ചു കെ.എസ്.ആർ.ടി.സിയുടെ സഹകരണത്തോടെ മലയോരമേഖലയിൽ ഏറ്റവും അധികം യാത്രാസൗകര്യം ഉള്ള പ്രദേശമാക്കി ആനക്കാംപൊയിലിനെ മാറ്റിയതിൽ മണക്കാട്ടുമറ്റം അച്ചനോട്നാം കടപ്പെട്ടിരിക്കുന്നു.
പ്രകൃതി ദുരന്തങ്ങൾ പിന്നെയും ആനക്കാംപൊയിലിന്റെ മനസാക്ഷിയെ ഞെട്ടിച്ചുകൊണ്ടിരുന്നു. 1978 ജൂലൈ 10ന് പുലർച്ചെ 5.30ന് കണ്ടപ്പൻചാലിൽ ഉണ്ടായ ഉരുൾപൊട്ടലിൽ ഉണ്ടശാൻപറമ്പിൽ കുടുംബത്തിലെ അന്നമ്മ (48), തങ്കച്ചൻ (16), ഫ്രാൻസിസ് (8), പിയൂസ് (14) എന്നിവരുടെ ദാരുണ മരണം ഏവരേയും ഞെട്ടിച്ചു. ഏക്കർ കണക്കിനു സ്ഥലത്ത് കൃഷിഭൂമി പ്രകൃതിയുടെ സംഹാരതാണ്ഡവത്തിൽ നാമാവശേഷമായി. നമ്മുടെ പ്രതിസന്ധിഘട്ടങ്ങളിൽ എപ്പോഴും തുണയായി ഓടിയെത്തുന്ന തലശ്ശേരിരൂപതയുടെ അഭിവന്ദ്യ പിതാവ് മാർ സെബാസ്റ്റ്യൻ വള്ളാപ്പിള്ളി പിതാവ്, ദുരന്തബാധിതർക്ക് അരി ഉൾപ്പെടെയുള്ള ഭക്ഷ്യവസ്തുക്കളുമായി ഇവിടെ എത്തിച്ചേർന്നത് ബഹു. മണക്കാട്ടുമറ്റം അച്ചന്റെ നേതൃത്വത്തിൽ നാട്ടുകാർ ഒന്നടങ്കം നടത്തിയിരുന്ന രക്ഷാപ്ര വർത്തനങ്ങൾക്ക് പ്രചോദനമായി മാറി. ഒറ്റപ്പെട്ടുപോയ കണ്ടപ്പൻ ചാൽ, മുണ്ടൂർ പ്രദേശങ്ങളെ ആനക്കാംപൊയിലുമായി കൂട്ടി യോജിപ്പിക്കുന്നതിന് നടുക്കണ്ടത്തിലും, പതംങ്കയത്തും കമ്പി പാലങ്ങൾ പിന്നീട് നിർമ്മിക്കപ്പെട്ടു.
കുട്ടികളുടെ വിദ്യാഭ്യാസത്തിനായി എൽ.പി സ്കൂൾ മാത്രമുണ്ടായിരുന്ന ആനക്കാംപൊയിലിൽ ഒരു യു.പി സ്കൂളിനായുള്ള ശ്രമങ്ങൾ ബഹു. മണക്കാട്ടുമറ്റം അച്ചന്റെ നേതൃത്വത്തിൽ ആരംഭിക്കുകയും, അച്ചന്റെ നിർദ്ദേശപ്രകാരം ശ്രീ. ആഗസ്തി പുത്തൻപുര, തോമസ് തോണിപ്പാറ എന്നിവർ അന്നത്തെ ധനകാര്യമന്ത്രിയായിരുന്ന ശ്രീ. കെ.എം മാണി സാറിനെ കണ്ട് അഭ്യർത്ഥിച്ചതിൻ പ്രകാരം, അദ്ദേഹത്തിന്റെ ഇടപെടലിലൂടെ വിദ്യാഭ്യാസ മന്ത്രിയായിരുന്ന സി.എച്ച് മുഹമ്മദ് കോയ സാഹിബിൽ നിന്നും ഒരു യു.പി സ്കൂളിനായുള്ള ഉറപ്പ് സമ്പാദിച്ചു.
ആനക്കാംപൊയിലിൽ പുതിയ ദേവാലയത്തിന്റെ നിർമ്മാണ ചെലവിൽ കടബാധ്യതയായി അവശേഷിച്ച 25000 രൂപയുടെ ബാധ്യത തിർക്കുന്നതിനായി പാൽ സൊസൈറ്റിയുടെ തെക്ക് ഭാഗത്തായി ഉണ്ടായിരുന്ന ഒരേക്കർ സ്ഥലം കടുത്താനത്ത് മത്തായിക്ക് വിൽക്കുകയുണ്ടായി, 1979ൽ മുത്തപ്പൻപുഴയിൽ ഒരു കുരിശുപള്ളി സ്ഥാപിക്കുന്നതിനും മണക്കാട്ടുമറ്റം അച്ചനു കഴിഞ്ഞു.
1979ൽ ആനക്കാംപൊയിലിന്റെ ചരിത്രത്തിൽ വളരെയധികം നേട്ടങ്ങൾക്ക് നേതൃത്വം നൽകിയ ബഹു. അഗസ്റ്റിൻ മണക്കാട്ടുമറ്റം അച്ചൻ സ്ഥലംമാറി പോവുകയും, ബഹു. ജോസഫ് വീട്ടിയാങ്കൽ അച്ചൻ, 1989 മെയ് 4ന് വികാരിയായി നിയമിതനാവുകയും ചെയ്തു. ബഹു. മണക്കാട്ടുമറ്റം അച്ചന്റെ കാലത്ത് യു.പി സ്കൂളിനായി തുടങ്ങിവെച്ച ശ്രമങ്ങൾ ഫലപ്രാപ്തിയിലെത്തിയത് വീട്ടിയാങ്കൽ അച്ചന്റെ കാലത്താണ് 1979 മെയ് 21ന് യു. പി. സ്കുളിനായി അനുമതി ലഭിച്ചു. ഇതേത്തുടർന്ന് ഇടവക നടത്തിയിരുന്ന എൽ.പി സ്കൂൾ താൽക്കാലിക ഷെഡിലേക്ക് മാറ്റി സ്ഥാപിക്കുകയും, യു.പി സ്കൂൾ കരിങ്കൽഭിത്തി കെട്ടിയ കെട്ടിടത്തിൽ 1979 ജൂലൈ 4ന് ആരംഭിക്കു കയും ചെയ്തു. പിന്നീട് യു.പി സ്കൂൾ ഇപ്പോൾ പ്രവർത്തിക്കുന്ന കെട്ടിടം നിർമ്മിച്ച്, അവിടേക്ക് മാറ്റി സ്ഥാപിക്കുകയും, എൽ.പി സ്കൂൾ പഴയ കെട്ടിടത്തിൽ പ്രവർത്തനം ആരംഭിക്കുകയും ചെയ്തു. സി. എലിസബത്ത്, ഫിലോമിന പി.ഡി, റോസമ്മ ചാണ്ടി, ജോസ്, ഫിലോമിന എം.ജി, മേരി വി. എ. എന്നിവരായിരുന്നു യു പി സ് കൂളിലെ ആദ്യകാല അധ്യാപകർ.
ബഹു, മണക്കാട്ടുമം അച്ചന്റെ കാലത്തുതന്നെ ആനക്കാംപൊയിലിൽ ഒരു ബാങ്ക് ആരംഭിക്കുന്നതിനുള്ള ശ്രമങ്ങൾ ആരംഭിച്ചിരിന്നു വെങ്കിലും സൗത്ത് മലബാർ ഗ്രാമീണ ബാങ്കിന്റെ ഒരു ശാഖ ഇവിടെ ആരംഭിക്കപ്പെട്ടത് 1981ൽ വീട്ടിയാങ്കൽ അച്ചന്റെ കാലത്താണ്. മറ്റു കെട്ടിടങ്ങൾ ഒന്നും ലഭ്യമല്ലാതിരുന്നതിനാൽ പളളിമുറിയിലാണ് ബാങ്കിന്റെ പ്രവർത്തനം ആരംഭിച്ചത്.
ചക്കിട്ടമുറിയിൽ പീലിപ്പോസ് സംഭാവനയായി നൽകിയ 5 സെന്റ് സ്ഥലത്ത്, 1982-ൽ ചെറുശ്ശേരിയിൽ ഒരു കുരിശുപള്ളി സ്ഥാപിക്കപ്പെട്ടത്, ബഹു. വീട്ടിയാങ്കൽ അച്ചന്റെ കാലത്താണ്, ഇക്കാലത്തുതന്നെ നമ്മുടെ ദേവാലയത്തിന്റെ മുൻഭാഗത്തുള്ള കുരിശടി പേക്കാക്കുഴിയിൽ മത്തായി ജോണിന്റെ ഓർമ്മക്കായി, ആ കുടുംബം സംഭവനയായി നൽകിയ തുകകൊണ്ട് നിർമ്മിക്കപ്പെട്ടു.1982-ൽ, ആനക്കാംപൊയിൽ ഇടവകയിലുള്ള 150 കുടുംബങ്ങളെ ഉൾപ്പെടുത്തി മുത്തപ്പൻപുഴയിൽ വി.സെബസ്ത്യാനോസിന്റെ നാമധേയത്തിൽ ഒരു ദേവാലയം ആരംഭിച്ചത് ബഹു. വീട്ടിയാങ്കൽ അച്ചനാണ് കുട്ടികളുടെബ മതബോധനകാര്യങ്ങളിൽ അത്യധികം ശ്രദ്ധ ചെലുത്തിയിരുന്ന അക്കാലത്ത് ആനക്കാംപൊയിൽ സൺഡേ സ്കൂൾ തലശ്ശേരി തയിലെ ഏറ്റവും നല്ല സ്കൂളായി തെരഞ്ഞെടുക്കപ്പെട്ടു
1987ൽ ബഹു. ജോസഫ് വീട്ടിയാങ്കൽ അച്ചൻ സ്ഥലം മാറി പോവുകയും, പകരം തെക്കുംചേരികുന്നേൽ അച്ചൻ ചുമതലയേൽക്കുകയും ചെയ്തു. ഇടവകാജനത്തിന്റെ കൂട്ടായ്മയ്ക്ക് ഊന്നൽ നൽകുന്നതിൽ അച്ചൻ ശ്രദ്ധ കേന്ദ്രീകരിച്ചു.
ബഹു. തെക്കുംചേരിക്കുന്നേൽ അച്ചൻ സ്ഥലം മാറി പോവുകയും പകരം ബഹു. സെബാസ്റ്റ്യൻ എമ്പ്രയിൽ അച്ചൻ നിയമിതനായി. ഇടവകാജനത്തെ ദേവാലയവുമായി കൂടുതൽ അടുപ്പിക്കുന്നതിൽ അച്ചൻ ശ്രദ്ധകേന്ദ്രീകരിച്ചു പുതിയ പള്ളിമുറിയുടെ പണി 1988-89ൽ പൂർത്തീകരിച്ചതും, പള്ളിയുടെ ചുറ്റുമതിൽ നിർമ്മിച്ചതും, ബഹു. എമ്പ്രയിൽ അച്ചന്റെ കാലത്താണ്. പള്ളിക്കും സ്കൂളിനും ജലക്ഷാമം പരിഹരിക്കുന്നതിനായി ഓടപ്പൊയിലിൽ കൂടുതൽ ജല ലഭ്യതയുള്ള സ്ഥലത്ത് കുളംകുഴിച്ച്, നിലവിലുണ്ടായിരുന്ന കുടിവെള്ള പദ്ധതി നവീകരിച്ചത് അച്ചന്റെ നിർദ്ദേശപ്രകാരമായിരുന്നു.
1953ൽ സ്ഥാപിതമായ തലശ്ശേരി രൂപതയുടെ ഭാഗമായിരുന്ന ആനക്കാംപൊയിൽ ഇടവക, പിന്നീട് താമരശ്ശേരി രൂപത സ്ഥാപിതമായതിനെ തുടർന്ന്, താമരശ്ശേരി രൂപതയുടെ ഭാഗമായി. 1986 ജൂലൈ 3 ന് അഭിവന്ദ്യ മാർ സെബാസ്റ്റ്യൻ മങ്കുഴിക്കരി പിതാവ് തിരുവമ്പാടി കത്തീഡ്രൽ ദേവാലയത്തിൽ വെച്ച് പുതിയ രൂപതയുടെ പ്രഥമ ഇടയ സ്ഥാനം എടുത്തു. കോഴിക്കോട്, മലപ്പുറം, ജില്ലകളിലായി 6000 ചതുരശ്ര വിസ്തീർണ്ണവും, ഒരു ലക്ഷത്തിലധികം കത്തോലിക്കരും, 65 ഇടവകകളും, 30 കുരിശുപള്ളികളും 70 വൈദികരും ഒട്ടനവധി ഇതര സ്ഥാപനങ്ങളുമായാണ് താമരശ്ശേരി രൂപത പിറവിയെടുത്തത്.
1993 മെയ് മാസം ഇടവകാ വികാരിയായി ചുമതലയേറ്റ സൈമൺ വള്ളാപ്പള്ളി അച്ചൻ, ഇടവകയിലെ ഭക്തസംഘടനകളുടെ വളർച്ചക്ക് ഊന്നൽ നൽകി. വൈദ്യുതി വെളിച്ചം അന്യമായിരുന്ന ആനക്കാംപൊയിലിൽ വൈദ്യുതി എത്തിക്കുന്നതിനായി അച്ചന്റെ ഒരു കമ്മറ്റി ഉണ്ടാക്കി, യുദ്ധകാലാടിസ്ഥാനത്തിൽ പ്രവർത്തനം നടത്തിയതിന്റെ അടിസ്ഥാനത്തിൽ, കെ. മുരളീധരൻ എം.പിയുടെ ശുപാർശ പ്രകാരം, അന്നത്തെ വൈദ്യുതി വകുപ്പ് മന്ത്രി സി. വി. പത്മരാജന്റെ സ്പെഷ്യൽ ഓർഡർ അനുസരിച്ച് 1994 ഡിസംബർ 24ന് വൈദ്യുതി ലഭ്യമായി. ആനക്കാംപൊയിൽ പ്രദേശത്ത് വൈദ്യുതി ലഭ്യമാക്കുന്നതിൽ ഫിലിപ്പ് പാമ്പാറ, ബേബി കൊച്ചുപ്ലാക്കിൽ എന്നിവരുടെ നേത്യത്വത്തിലുള്ള ജനകീയ കമ്മറ്റിയുടെ പ്രവർത്തനങ്ങൾ ശ്ലാഘനീയമായിരുന്നു. പള്ളിയുടെ മണിമാളികയുടെ പണി പൂർത്തീകരിച്ചത് ഇക്കാലത്താണ് 1995 ഡിസംബറിൽ ബഹു. സൈമൺ വള്ളാപ്പള്ളി അച്ചൻ, എമ്മാവൂസ് ധ്യാന കേന്ദ്രത്തിന്റെ ഡയറക്ടറായി സ്ഥലം മാറിപോയതിനെത്തുടർന്ന്, താമരശ്ശേരി രൂപതയുടെ പ്രഥമ വികാരി ജനറാളായിരുന്ന ബഹു. അഗസ്റ്റ്യൻ തുരുത്തിമറ്റം അച്ചൻ ഇടവക വികാരിയായി ചുമതലയേറ്റു. 8 മുഖത്തോടുകൂടിയ പഴയ ദേവാലയത്തിന്റെ ചോർച്ചമാറ്റിയതും, സെമിത്തേരിയിൽ കല്ലറകൾ പണി കഴിപ്പിച്ചതും, തുരുത്തിമറ്റം അച്ചന്റെ കാലത്താണ്. കേരളത്തിലെ കരിസ് മാറ്റിക് ധ്യാനത്തിന്റെ അമരക്കാരനായിരുന്ന അച്ചന്റെ
കാലത്ത്, ആത്മീയ കാര്യങ്ങളിൽ ശ്രദ്ധേയമായി മുന്നേറ്റം ഉണ്ടായി. കരിമ്പ് ഇടവകക്കായി സ്ഥലം വാങ്ങിയതും തുരുത്തിമറ്റം അച്ചന്റെ കാലത്താണ്. ആരോഗ്യപ്രശ്നങ്ങൾ അലട്ടിയിരുന്ന അച്ചനെ സഹായിക്കുന്നതിനായി ബഹു.സിബി പുളിക്കൽ, ബഹു. ഡൊമിനിക് തൂങ്കുഴി, ബഹു. സാബു മഠത്തികുന്നേൽ, ബഹു. ജെയിംസ് പുൽത്തകിടിയേൽ എന്നി അസി. വികാരിമാർ 1996, 97, 98, 99 വർഷങ്ങളിൽ ഇവിടെ സേവനം അനുഷ്ഠിച്ചിരുന്നു. അച്ചന്റെ ശ്രമഫലമായി 02.05, 1999 ൽ, കരിമ്പ് ഇടവക വി.തോമാശ്ലീഹായുടെ നാമധേയത്തിൽ സ്ഥാപിതമായി, ഫിലിപ്പ് പാമ്പാറ, ബാബു പേക്കാക്കുഴി എന്നിവരുടെ ശ്രമഫലമായി ബഹു പി.പി. ജോർജ്ജ് സംസ്ഥാന കൃഷി വകുപ്പ് മന്ത്രിയായിരുന്നപ്പോൾ ഒരു പഞ്ചായത്തിന് ഒരു മൃഗാശുപ്രതി എന്ന മാനദണ്ഡം മറികടന്ന് ആനക്കാംപൊയിലിൽ ഒരു മൃഗാശുപത്രി അനുവദിക്കുകയും പള്ളി നൽകിയ സ്ഥലത്ത് പൊതുജനപങ്കാളിത്തത്തോടെ കെട്ടിടം ഉണ്ടാക്കി പ്രവർത്തനം ആരംഭിച്ചു.
ശാരീരികപ്രയാസം മുഖാന്തിരം പ്രീസ്റ്റ് ഹോമിലേക്ക് മാറ്റപ്പെട്ട തുരുത്തിറ്റം അച്ചന് പകരമായി, 1999 മെയ് മാസം ബഹു. ജോസഫ് അടിപുഴ അച്ചൻ ആനക്കാംപൊയിൽ ഇടവകയുടെ വികാരിയായി ചുമതലയേറ്റു. ആനക്കാംപൊയിലിൽ അനുവദിക്കപ്പെട്ട സർക്കാർ ആയുർവേദ ആശുപത്രി നില നിർത്തുന്നതിനായി പള്ളിവക കെട്ടിടം സൗജന്യമായി വിട്ടുകൊടുത്തതും, പുതിയ കെട്ടിടനിർമ്മാണത്തിനായി 5 സെന്റ് സ്ഥലം സൗജന്യമായി നൽകിയതും ഇക്കാലത്താണ്. ഇടവകാജനത്തിന്റെ സഹകരണത്തോടെ, വീടില്ലാത്ത സാധുജനങ്ങൾക്കായി ഭവന നിർമ്മാണ പദ്ധതി ആരംഭിക്കുകയും, ജാതി മത ഭേദമന്യേ ധാരാളം ആളുകൾക്ക് വീട് നിർമ്മിച്ചു നൽകുകയും ചെയ്തു. സർക്കാർ സമ്മർദ്ദത്തെ തുടർന്ന്, അംഗീകാരം ഇല്ലാതെ പ്രവർത്തിച്ചിരുന്ന ആനക്കാം പൊയിലിന്റെ ചരിത്രത്തോടൊപ്പം നിന്ന് അനേകർക്ക് അക്ഷരവെളിച്ചം പകർന്ന് നൽകിയ എൽ.പി സ് കൂളിന്റെ പ്രവർത്തനം നിറുത്തേണ്ടിവന്നതും ഇക്കാലത്താണ്. 2001ൽ ബഹു. അടിപുഴ അച്ചൻ സ്ഥലം മാറിപ്പോയി,
2001 മാർച്ച് മാസം, ബഹു. ജോർജ് തോട്ടക്കര അച്ചൻ ഇടവക വികാരിയായി ചുമതല ഏറ്റെടുത്തു. നിർമ്മാണ പ്രവർത്തനങ്ങളിൽ സജീവ താൽപരനായിരുന്ന തോട്ടക്കരയച്ചൻ കുരിശുപള്ളി നവീകരിക്കുകയും, ആഴ്ചയിലൊരിക്കൽ വൈകുന്നേരം വി. കുർബ്ബാന ആരംഭിക്കുകയും ചെയ്തു. കണ്ടപ്പൻ ചാലിൽ പരേതനായ കാരുവള്ളിൽ ജോർജ് സംഭാവനയായി നൽകിയ സ്ഥലത്ത്, 2002ൽ വി. ഗീവർഗ്ഗീസിന്റെ നാമധേയത്തിൽ ഒരു കുരിശുപള്ളി പണി കഴിപ്പിച്ചു.
ഹൈസ്കൂൾ അനുവദിക്കപ്പെടുകയാണെങ്കിൽ ഹൈസ്കൂളായും അല്ലെങ്കിൽ പാരിഷ് ഹാളായും ഉപയോഗിക്കാൻ കഴിയുന്ന ഇപ്പോഴത്തെ പാരിഷ് ഹാൾ കെട്ടിടം പണികഴിപ്പിച്ചത് ഇക്കാലത്താണ് ഇതിനായി ഇടവകാജനങ്ങളിൽ നിന്നും 4 വർഷത്തെ ഉത്പന്നങ്ങളുടെ 5 ശതമാനം പിരിച്ചെടുത്താണ് ഇപ്പോഴത്തെ പാരിഷ് ഹാൾ പണി കഴിപ്പിച്ചത് .ഇംഗ്ലീഷ് വിദ്യാഭ്യാസത്തിന് ഊന്നൽ നൽകുന്നതിനായി അച്ചൻ പ്രത്യേകം താൽപര്യമെടുത്ത് 2002- 03 വർഷത്തിൽ ആരംഭിച്ചതായിരുന്നു മരിയൻ ഇംഗ്ലീഷ് മീഡിയം സ്കൂൾ 2 വർഷം ഇടവകയുടെ സ്ഥാപനമായി പ്രവർത്തിച്ച പ്രസ്തുത സ്കൂൾ 2004ൽ സിസ്റ്റേഴ് സ് ഓഫ് ചാരിറ്റി ഓഫ് നസ്റത്ത് സന്യാസ സമൂഹത്തിന് വിട്ടുകൊടുക്കുകയും, സ്വന്തം നിലക്ക് കെട്ടിടം ഉണ്ടാക്കിയ അവർ നല്ല നിലയിൽ സ്കൂൾ ഇന്നും പ്രവർത്തിപ്പിച്ചു കൊണ്ടിരിക്കുകയും ചെയ്യുന്നു.
തോട്ടക്കരയച്ചൻ സ്ഥലം മാറി പോയതിനെത്തുടർന്ന് 2006 മെയ് 13 ന് ബഹു. സെബാസ്റ്റ്യൻ പനമറ്റംപറമ്പിലച്ചൻ ഇടവക വികാരിയായി ചുമതലയേറ്റു. ഇടവകാജനങ്ങളുടെ സഹകരണത്തോടെ പാരിഷ് ഹാൾ നിർമ്മാണത്തിൽ കട മുണ്ടായിരുന്ന മുഴുവൻ തുകയും അടിച്ചുതീർത്തു. 2006 നവംബറിൽ ഹൃദയാഘാതത്തെ തുടർന്ന്, പനമറ്റംപറമ്പിലച്ചനെ പ്രീസ്റ്റ് ഹോമിലേക്ക് മാറ്റി പകരം ബഹു. ജെയിംസ് പുൽത്തകിടിയേൽ അച്ചൻ ചുമതലയേറ്റെടുത്തു.
2007 മെയ് മാസത്തിൽ ബഹു. തോമസ് പൊരിയത്ത് അച്ചൻ ഇടവകാ വികാരിയായി നിയമിതനായി. സാമ്പത്തികമായി ഇടവകാജനം ഏറ്റവും വലിയ പ്രതിസന്ധി നേരിട്ട് കാലഘട്ടമായിരുന്നു അത്. മഞ്ഞളിപ്പ് രോഗബാധ യെത്തുടർന്ന് കമുകും, കുനുചീയൽ രോഗബാധയെത്തുടർന്ന് തെങ്ങും നശിച്ചു 2006-07 കാലത്ത് കമുകുകളിൽ 80 ശതമാനവും തെങ്ങുകളിൽ 50 ശതമാനം രോഗബാധമൂലം നശിച്ചിരുന്നു. പഴയ ദേവാലയം സ്ഥലപരിമിതി ഉള്ളതായിരുന്നതിനാലും, ചോർച്ച ഉൾപ്പെടെയുള്ള പ്രശ്നങ്ങൾ ഉണ്ടായിരുന്നതിനാലും പുതിയ ഒരു ദേവാലയം അനിവാര്യമായി വന്നു. ഇടവകാ ജനത്തിൽ നിന്നും സ്ലാബ് അടിസ്ഥാനത്തിൽ തുക നിശ്ചയിച്ച് പിരിവെടുത്തും, പള്ളിയുടെ ഒരേക്കർ സ്ഥലം 25 ലക്ഷം രൂപയ്ക്ക് വിറ്റും, സ്കൂൾ ആവശ്യത്തിന് കിണർ കുഴിക്കുന്നതിനായി അബുഹാജിയുടെ പക്കൽ നിന്നും വാങ്ങിയ സ്ഥലത്തിൽ 6 സെന്റ് സ്ഥലം 1.75 ലക്ഷം രൂപക്ക് വിൽപ്പന നടത്തിയും, പുതിയ ദേവാലയത്തിന്റെ നിർമ്മാണം പൂർത്തിക രിച്ചു. സെന്റ് അൽഫോൻസ് പാലിയേറ്റീവ് യൂണിറ്റ് പോലുള്ള സന്നദ്ധ സംഘടന കളുടെ രൂപീകരണത്തിന് അച്ചൻ നേതൃത്വം നൽകി. സൺഡേസ് കൂൾ പ്രവർത്തനത്തിൽ പ്രത്യേകം താൽപര്യം കാണിച്ച അച്ചന്റെ നേത്യത്വത്തിൽ താമരശ്ശേരി രൂപതയിലെ എറ്റവും നല്ല സൺഡേ സ്കൂൾ ആയിനമ്മുടെ സ്കൂൾമാറി.
2010 മെയ് മാസത്തിൽ രൂപതാ കോർപറേറ്റ് മാനേജരായിരുന്ന ബഹു. മാത്യു മാവേലിൽ അച്ചൻ ഇടവക വികാരിയായി ചുമതലയേറ്റു. ഇടവകാ ജനത്തിന്റെ ആധ്യാത്മികവും സാമൂഹികവുമായ വളർച്ചക്ക് അച്ചൻ പ്രത്യേകം ഊന്നൽ നൽകി കണ്ടപ്പൻചാൽ പാലത്തിന്റെ അപ്രോച്ച് റോഡ് നിർമ്മാണവുമായി ബന്ധപ്പെട്ടതർക്കം പരിഹരിക്കുന്നതിൽ നേത്യത്വം നൽകിയതും അച്ചനായിരുന്നു.
2012 മെയ് മാസത്തിൽ ബഹു. സെബാസ്റ്റ്യൻ വടക്കേൽ അച്ചൻ ഇടവക വികാരിയായി ചുമതലയേറ്റു. പള്ളിയുടെയും സ്കുളിന്റെയും കുടിവെള്ള സംബന്ധമായ പ്രശ്നപരിഹാരത്തിനും, കൃഷി ആവശ്യത്തിന് വെള്ളം ലഭ്യമാക്കുക എന്ന ലക്ഷ്യത്തോടെയും പള്ളി പറമ്പിൽ അതി വിശാലമായ കുളം നിർമ്മിച്ചത് ഇക്കാലത്താണ്. 2012 ആഗസ്റ്റ് 6ന് ആനക്കാംപൊയിലിന്റെ ചരിത്രത്തിനപ്പുറം, കേരളത്തിലെ തന്നെ ഏറ്റവും വലിയ ഊരുൾപൊട്ടലിന്റെ ഭീകരതയിൽ ഈ നാട് നടുങ്ങി. ചെറുശ്ശേരി മലവാരത്ത് ഉണ്ടായ ഉരുൾപൊട്ടലിൽ 50 അടിയിലധികം ഉയരത്തിൽ ഉരുൾ ജലവും പാറയും ഒഴുകിയെത്തിയപ്പോൾ, 100 കണക്കിന് ഏക്കർ സ്ഥലത്തെ കൃഷിയും, വീടുകളും നാമാവശേഷമായി. തുണ്ടത്തിൽ കുടുംബത്തിലെ ജോസഫ് (62), ഏലിക്കുട്ടി (58), ലിസ ബിജു (26), അലൻ ബിജു (4), ജോയൽ ബിജു (1.5) എന്നീ അഞ്ചുപേരും മരണപ്പെട്ടപ്പോൾ വീട്ടിൽ ഇല്ലാതിരുന്ന ബിജു മാത്രമാണ് രക്ഷപെട്ടത്. മാത്രമല്ല പടന്നമാക്കൽ ബിനുവിന്റെ മകൾ ജ്യോത്സന മലവെള്ളപാച്ചിലിൽ മരണപ്പെട്ടു.
ഉരുൾപൊട്ടലിൽ വീട് നഷ്ടപ്പെട്ടവരും, വീടുകൾക്ക് സ്ഥിരമായ നാശം സംഭവിച്ചതുമായ 150ലധികം ആളുകൾക്ക് അഭയസ്ഥാനമായി ആനക്കാം പൊയിൽ പാരിഷ് ഹാൾ നൽകിയതും, ഒരുമാസത്തോളം അവർക്ക് ഭക്ഷണം നൽകിയതും, അവരെ പുനരധിവസിപ്പിക്കുന്നതിന് നേത്യത്വം നൽകി യതും വടക്കേലച്ചന്റെ നേതൃത്വത്തിലായിരുന്നു. മാത്രമല്ല ദുരന്തബാധിതർക്ക് ഭവനം നിർമ്മിച്ചു നൽകിയപ്പോൾ അതിൽ ഒരു ഭവനം ആനക്കാംപൊയിൽ ഇടവകയുടേതായി നിർമ്മിച്ചു നൽകിയത് അച്ചന്റെ ശ്രമഫലമായിരുന്നു.
മലബാർ മേഖലയിലെ ജനങ്ങളുടെ അസ്ഥിത്വത്തെ തന്നെ ചോദ്യം ചെയ്തുകൊണ്ട്, മലയോര ജനതയുടെ ഭാവി ഒരു ചോദ്യചിഹ്നമാക്കി അവതരിപ്പിക്കപ്പെട്ട മാധവ്ഗാഡ്ഗിൽ-കസ്തുരിരംഗൻ റിപ്പോർട്ടിലെ വിവാദപ രാമർശങ്ങൾക്കെതിരെ നടന്ന ഐതിസാഹസിക പ്രക്ഷോഭങ്ങളിൽ ജനങ്ങളെ സംഘടിപ്പിക്കുന്നതിനും, നയിക്കുന്നതിനും അച്ചൻ കാണിച്ച നേത്യത്വപാടവം ശ്ലാഘനീയമായിരുന്നു.
2015ൽ സെബാസ്റ്റ്യൻ വടക്കൽ അച്ചൻ സ്ഥലം മാറിപ്പോവുകയും, ബഹു ജോസഫ് മഞ്ഞക്കുഴക്കുന്നേൽ അച്ചൻ വികാരിയായി ചുമതല യേൽക്കുകയും ചെയ്തു. 2016-17 വർഷം ഇടവകയുടെ സുവർണ്ണ ജൂബിലി വർഷാചരണം മുന്നിൽ കണ്ടുള്ള പ്രവർത്തന പദ്ധതികൾ തയ്യാറാക്കപ്പെട്ടു ഇടവകയുടെ കുരിശുപള്ളി ആധുനികമായി നവീകരിക്കുകയും എല്ലാ ചൊവ്വാഴ്ച്ചയും വൈകിട്ട് 5 മണിക്ക് വി.കുർബ്ബാന ആരംഭിക്കുകയും ചെയ്തു. 2016 ഏപ്രിൽ മാസം മുതൽ ആരംഭിച്ച സുവർണ്ണ ജൂബിലി ആഘോഷ പരിപാടികളോടനുബന്ധിച്ച് 12 ലക്ഷം രൂപ ചെലവിൽ ഒരു ജൂബിലി ഭവനത്തിന്റെ നിർമ്മാണവും, ഗ്രാട്ടോയുടെ നവീകരണവും നടത്തിയതും, പള്ളിയിലേക്കുള്ള പ്രധാനപാത ഇന്റർലോക്ക് പതിച്ച് മനോഹരമാക്കിയതും ഇക്കാലത്താണ് 2017ഏപ്രിൽ 30ന് സമാപിക്കുന്ന ജൂബിലി വർഷ പരിപാടികൾ, ചിട്ടയായി ക്രമീ കരിച്ച് കലണ്ടറാക്കി എല്ലാ ഭവനങ്ങളിലും എത്തിച്ചു നൽകിയതും, 3 മാസത്തിലൊരിക്കൽ "മരിയാനാദം" എന്ന പേരിൽ പാരിഷ് ബുള്ളറ്റിൻ പ്രസിദ്ധീകരിച്ചു തുടങ്ങിയതും ഇക്കാലത്താണ്. രോഗബാധയും വിലത്തകർച്ചയും മുഖാന്തരം കാർഷിക മേഖല വലിയ പ്രതിസന്ധി നേരിട്ടുകൊണ്ടിരുന്ന ഇക്കാലത്ത് വേറിട്ട കൃഷി രീതികളിലൂടെ നിരവധി പുരസ്കാരങ്ങൾ നേടിയതിനോടൊപ്പം, 2016ൽ മികച്ച കേരകർഷകനുള്ള ദേശീയ അവാർഡ് നേടി പാപ്പച്ചൻ (ഡൊമിനിക്) നാടിന് അഭിമാനമായി തീർന്നതും ഇക്കാലത്താണ്.
സുവർണ്ണ ജൂബിലി ആഘോഷപരിപാടികൾ 2017 ഏപ്രിൽ 30ന് സമാപിക്കുമ്പോൾ സങ്കീർത്തകർ പറയുന്നു. “ധാന്യത്തിന്റെയും വീഞ്ഞിന്റെയും സമൃദ്ധിയിൽ അവർക്കുണ്ടായതിലേറെ ആനന്ദം, എന്റെ ഹൃദയത്തിൽ അങ്ങ് നിക്ഷേപിച്ചിരിക്കുന്നു. ഞാൻ പ്രശാന്തമായി കിടന്നുറങ്ങും, എന്തെന്നാൽ കർത്താവേ അങ്ങുതന്നെയാണ് എനിക്ക് സുരക്ഷിതത്വം നൽകുന്നത് (സങ്കീ. 4:7 - 8). ഇന്നിന്റെ സമൃദ്ധിയിലും, സുഖസൗകര്യങ്ങളിലും ആകഷ്ടരായി ജീവിതത്തിൽ വിലപ്പെട്ടതൊക്കെ കൈമോശം വരാതിരിക്കുവാൻ കടന്നുവന്ന വഴികളെ നാം തിരിച്ചറിയണം, ചരിത്രം തെറ്റുകളെ തിരിച്ചറിഞ്ഞ് നന്മകളെ ശക്തിപ്പെടുത്തുന്നതിനുള്ള വിളിയാണ്. അധ്വാനവും, സഹനവും ആനന്ദമാക്കി വരും തലമുറക്ക് സുരക്ഷിതത്വവും, സുഗമവുമായ പാതകൾ തുറന്നുതന്ന് വിശ്രമത്തിനായി നിത്യതയിലേക്ക് കടന്നുപോയ, നമ്മുടെ പൂർവ്വ പിതാക്കന്മാരെയും, അവർക്ക് ആധ്യാത്മികവും, ഭൗതികവുമായ നേത്യത്വം നൽകി, സമൂഹ നന്മയ്ക്കായി സ്വയം എരിഞ്ഞടങ്ങിയ വൈദീകരുടെയും, സന്യസ്തരുടെയും ഓർമ്മകൾക്ക് മുൻപിൽ സാഷ്ടാഗം പ്രണാമം അർപ്പിച്ചു കൊണ്ട്, ഉറച്ചകാൽവയ്പുകളോടെ നമുക്ക് മുന്നേറാം പ്രതിസന്ധികളിൽ തളരാതെ ഒരു പുതുയുഗത്തിനായ്.
വർഗ്ഗം:കോഴിക്കോട് ജില്ലയിലെ ക്രിസ്ത്യൻ പള്ളികൾ
ബോംബെ സംസ്ഥാനം
ലഘുചിത്രം|240x240ബിന്ദു| 1909-ൽ ബോംബെ പ്രസിഡൻസി, വടക്കൻ ഭാഗം ലഘുചിത്രം|290x290ബിന്ദു| 1909-ൽ [[ബോംബെ പ്രവിശ്യ|ബോംബെ പ്രസിഡൻസി, തെക്കൻ ഭാഗം]] ഇന്ത്യയുടെ സ്വാതന്ത്ര്യസമയത്ത് സൃഷ്ടിക്കപ്പെട്ട ഒരു വലിപ്പമേറിയ ഇന്ത്യൻ സംസ്ഥാനമായിരുന്നു ബോംബെ സംസ്ഥാനം, തുടർന്നുള്ള വർഷങ്ങളിൽ മറ്റ് പ്രദേശങ്ങളും ഇതിലേക്ക് കൂട്ടിച്ചേർക്കപ്പെട്ടു. ബോംബെ പ്രസിഡൻസി (ദക്ഷിണ മഹാരാഷ്ട്ര, വിദർഭ എന്നിവ ഒഴികെയുള്ള ഇന്നത്തെ മഹാരാഷ്ട്ര സംസ്ഥാനത്തിന് തുല്യം) ബറോഡ, പടിഞ്ഞാറൻ ഇന്ത്യ, ഗുജറാത്ത് ( ഇന്നത്തെ ഗുജറാത്ത് സംസ്ഥാനം ), ഡെക്കാൻ സംസ്ഥാനങ്ങൾ (ഇന്ത്യൻ സംസ്ഥാനങ്ങളായ മഹാരാഷ്ട്ര, കർണാടക) എന്നിവയുമായി ലയിപ്പിച്ചു. ഇന്നത്തെ ഇന്ത്യൻ സംസ്ഥാനങ്ങളായ മഹാരാഷ്ട്ര, കർണാടക എന്നിവയുടെ ഭാഗങ്ങൾ ഇതിൽ ഉൾപ്പെടുന്നു.
1956 നവംബർ 1 ന്, ബോംബെ സംസ്ഥാനം ഭാഷാടിസ്ഥാനത്തിൽ സംസ്ഥാന പുനഃസംഘടന നിയമത്തിന് കീഴിൽ പുനഃസംഘടിപ്പിക്കപ്പെട്ടു, സൗരാഷ്ട്ര, കച്ച് സംസ്ഥാനങ്ങൾ അതിൽ ചേർക്കപ്പെട്ടു. 1960 മെയ് 1 ന് ബോംബെ സംസ്ഥാനം പിരിച്ചുവിടുകയും ഗുജറാത്തി ഭാഷ സംസാരിക്കുന്ന ജനങ്ങൾ ഉള്ള ഗുജറാത്ത്, മറാത്തി ഭാഷ സംസാരിക്കുന്ന ജനങ്ങൾ ഉള്ള മഹാരാഷ്ട്രയും എന്ന രണ്ട് സംസ്ഥാനങ്ങളായി വിഭജിക്കപ്പെട്ടു.
ചരിത്രം
ബ്രിട്ടീഷ് ഭരണകാലത്ത്, ബ്രിട്ടീഷ് ഭരണത്തിൻ കീഴിലുള്ള ഇന്ത്യയുടെ പടിഞ്ഞാറൻ തീരത്തിന്റെ ഭാഗങ്ങൾ ബോംബെ പ്രസിഡൻസിയുടെ ഭാഗമായിരുന്നു. 1937-ൽ ബോംബെ പ്രസിഡൻസി ബ്രിട്ടീഷ് ഇന്ത്യയുടെ ഒരു പ്രവിശ്യയായി മാറി. 1947-ൽ ഇന്ത്യ സ്വാതന്ത്ര്യം നേടിയ ശേഷം, ബോംബെ പ്രസിഡൻസി ഇന്ത്യയുടെ ഭാഗമായി, സിന്ധ് പ്രവിശ്യ പാകിസ്ഥാന്റെ ഭാഗമായി. ഇന്ത്യ നിലനിർത്തിയിരുന്ന പ്രദേശം ബോംബെ സംസ്ഥാനമാക്കി പുനഃക്രമീകരിച്ചു. മുൻ ബോംബെ പ്രസിഡൻസിയുടെ രാഷ്ട്രീയ സ്വാധീനത്തിൻ കീഴിലായിരുന്ന ഡെക്കാനിലെ കോലാപ്പൂർ, ഗുജറാത്തിലെ ബറോഡ, ഡാങ് തുടങ്ങിയ നാട്ടുരാജ്യങ്ങളും ഇതിൽ ഉൾപ്പെടുന്നു.
സംസ്ഥാനത്തിന്റെ വിപുലീകരണം
1956 നവംബർ 1-ലെ സംസ്ഥാന പുനഃസംഘടന നിയമത്തിന്റെ ഫലമായി, ബെൽഗാം ( ചന്ദ്ഗഡ് താലൂക്ക് ഒഴികെ), ബിജാപൂർ, ധാർവാർ, വടക്കൻ കാനറ എന്നീ കന്നഡ സംസാരിക്കുന്ന ജില്ലകൾ ബോംബെ സ്റ്റേറ്റിൽ നിന്ന് മൈസൂർ സംസ്ഥാനത്തിലേക്ക് മാറ്റി. എന്നാൽ ബോംബെ സംസ്ഥാനം ഗണ്യമായി വികസിച്ചു, ഹൈദരാബാദ് സംസ്ഥാനത്തിലെ മറാഠി സംസാരിക്കുന്ന മറാത്ത്‌വാഡ പ്രദേശം, തെക്കൻ മധ്യപ്രദേശിലെ മറാത്തി സംസാരിക്കുന്ന വിദർഭ പ്രദേശം, ഗുജറാത്തി സംസാരിക്കുന്ന സൗരാഷ്ട്ര, കച്ച് സംസ്ഥാനങ്ങൾ എന്നിവ ഉൾക്കൊള്ളിക്കുന്നതിനായി കിഴക്കോട്ട് വികസിപ്പിച്ചു. ബോംബെ സംസ്ഥാനത്തെ പ്രാദേശിക നിവാസികൾ "മഹാ ദ്വിഭാഷി രാജ്യ" എന്നാണ് വിശേഷിപ്പിച്ചിരുന്നത്, അതായത് "മഹത്തായ ദ്വിഭാഷാ സംസ്ഥാനം" എന്നർത്ഥം
1956-ൽ, ജവഹർലാൽ നെഹ്‌റുവിന്റെ താല്പര്യത്തിനു വിരുദ്ധമായി, സംസ്ഥാന പുനഃസംഘടനാ കമ്മിറ്റി, ബോംബെ തലസ്ഥാനമാക്കി മഹാരാഷ്ട്ര-ഗുജറാത്ത് ദ്വിഭാഷാ സംസ്ഥാനം ശുപാർശ ചെയ്തു, അതേസമയം 1955 ലെ ലോക്‌സഭാ ചർച്ചകളിൽ, ബോംബെ നഗരം സ്വയംഭരണ നഗര-സംസ്ഥാനമായി രൂപീകരിക്കണമെന്ന് കോൺഗ്രസ് പാർട്ടി ആവശ്യപ്പെട്ടു. 1957 ലെ തിരഞ്ഞെടുപ്പിൽ സംയുക്ത മഹാരാഷ്ട്ര പ്രസ്ഥാനം ഈ നിർദ്ദേശങ്ങളെ എതിർക്കുകയും ബോംബെയെ മഹാരാഷ്ട്രയുടെ തലസ്ഥാനമായി പ്രഖ്യാപിക്കണമെന്ന് നിർബന്ധിക്കുകയും ചെയ്തു.
ബോംബെ സംസ്ഥാനത്തിന്റെ പിരിച്ചുവിടൽ
107 പേരെ പോലീസ് കൊലപ്പെടുത്തിയ സംയുക്ത മഹാരാഷ്ട്ര പ്രസ്ഥാനത്തിന്റെ സമര പ്രതിഷേധങ്ങളെത്തുടർന്ന്, ബോംബെ സംസ്ഥാനം ഭാഷാടിസ്ഥാനത്തിൽ പുനഃസംഘടിപ്പിച്ചു. മഹാഗുജറാത്ത് പ്രസ്ഥാനത്തെ തുടർന്ന് ബോംബെ സംസ്ഥാനത്തിലെ ഗുജറാത്തി സംസാരിക്കുന്ന പ്രദേശങ്ങൾ ഗുജറാത്ത് സംസ്ഥാനമായി വിഭജിക്കപ്പെട്ടു. ബോംബെ സംസ്ഥാനത്തിലെ മറാഠി സംസാരിക്കുന്ന പ്രദേശങ്ങൾ, സെൻട്രൽ പ്രവിശ്യകളിൽ നിന്നും ബെരാറിൽ നിന്നുമുള്ള എട്ട് ജില്ലകൾ, ഹൈദരാബാദ് സ്റ്റേറ്റിൽ നിന്നുള്ള അഞ്ച് ജില്ലകൾ, അവയ്ക്കിടയിൽ ഉൾപ്പെട്ട നിരവധി നാട്ടുരാജ്യങ്ങൾ എന്നിവ സംയോജിപ്പിച്ചാണ് ബോംബെ തലസ്ഥാനമായി മഹാരാഷ്ട്ര സംസ്ഥാനം രൂപീകരിച്ചത്.
മുഖ്യമന്ത്രിമാർ
ഇന്ത്യയുടെ സ്വാതന്ത്ര്യത്തിനു ശേഷം ബോംബെ സംസ്ഥാനത്തിന് മൂന്ന് മുഖ്യമന്ത്രിമാരുണ്ടായിരുന്നു:
ഗവർണർമാർ
1960-ൽ ബോംബെ സംസ്ഥാനം വിഭജിക്കപ്പെട്ടപ്പോൾ, "ബോംബെ ഗവർണർ" എന്ന പദവി മഹാരാഷ്ട്ര ഗവർണർ എന്ന് പുനർനാമകരണം ചെയ്യപ്പെട്ടു. ഉറവിടം : മഹാരാഷ്ട്ര ഗവർണർ ഗ്രേറ്റർ ബോംബെ ഡിസ്ട്രിക്റ്റ് ഗസറ്റിയർ
റഫറൻസുകൾ
വർഗ്ഗം:ഇന്ത്യയിലെ മുൻ‌കാലസംസ്ഥാനങ്ങൾ
മിലാൻ കത്തീഡ്രൽ
ഇറ്റലിയിലെ ലോംബാർഡിയിലെ മിലാനിലെ കത്തീഡ്രൽ പള്ളിയാണ് മിലാൻ കത്തീഡ്രൽ. വിശുദ്ധ മേരിയുടെ (സാന്താ മരിയ നാസ്സെന്റ്) ജന്മസ്ഥലമായി സമർപ്പിച്ചിരിക്കുന്ന ഇത് മിലാൻ അതിരൂപതയുടെ സ്ഥാനമാണ്. നിലവിൽ ആർച്ച് ബിഷപ്പ് മരിയോ ഡെൽപിനി ആണ്. കത്തീഡ്രൽ പൂർത്തിയാകാൻ ആറ് നൂറ്റാണ്ടുകളെടുത്തു. ഇറ്റലിയിലെ ഏറ്റവും വലിയ പള്ളിയാണിത് (ലോകത്തിലെ ഏറ്റവും വലിയ പള്ളി സെന്റ് പീറ്റേഴ്സ് ബസിലിക്ക വത്തിക്കാൻ സിറ്റിയിലാണ്). കൂടാതെ യൂറോപ്പിലെ മൂന്നാമത്തെ വലിയ പള്ളിയും ലോകത്തിലെ അഞ്ചാമത്തെ വലിയ പള്ളിയുമാണ്.
സെന്റ് തെക്ലാസ്
മിലാന്റെ രേഖാചിത്രത്തിൽ തെരുവുകൾ ഒന്നുകിൽ ഡ്യുമോയിൽ നിന്ന് പുറപ്പെടുന്നു അല്ലെങ്കിൽ വലയം ചെയ്യുന്നു. ന്യായസഭ അഭിമുഖീകരിക്കുന്ന പബ്ലിക് ബസിലിക്കയുടെ റോമൻ മെഡിയൊലാനത്തിലെ ഏറ്റവും കേന്ദ്രസ്ഥാനം ഡ്യുമോ കൈവശപ്പെടുത്തിയിട്ടുണ്ടെന്ന് വെളിപ്പെടുത്തുന്നു. ആദ്യത്തെ കത്തീഡ്രൽ, സെന്റ് തെക്ലയ്ക്കായി സമർപ്പിച്ച "പുതിയ ബസിലിക്ക" (ബസിലിക്ക നോവ) 355 ഓടെ പൂർത്തിയാക്കി. സമകാലിക പള്ളിയുടെ പദ്ധതി അടുത്തിടെ ലണ്ടനിലെ ടവർ ഹില്ലിന് താഴെ കണ്ടെത്തിയിരുന്നു. തൊട്ടടുത്തുള്ള ബസിലിക്ക 836 ൽ സ്ഥാപിച്ചു. പഴയ അഷ്ടഭുജ ബാപ്റ്റിസ്റ്റെറി ബാറ്റിസ്റ്റെറോ പാലിയോക്രിസ്റ്റിയാനോ 335 കാലഘട്ടത്തിലേതാണ്. ഇപ്പോഴും കത്തീഡ്രലിനു കീഴിൽ ഇത് സന്ദർശിക്കാം.1075-ൽ തീപ്പിടുത്തം കത്തീഡ്രലിനും ബസിലിക്കയ്ക്കും കേടുവരുത്തിയപ്പോൾ അവ ഡ്യുമോ ആയി പുനർനിർമ്മിച്ചു.
നിർമ്മാണം ആരംഭിക്കുന്നു
1386-ൽ ആർച്ച് ബിഷപ്പ് അന്റോണിയോ ഡാ സലൂസോ കത്തീഡ്രലിന്റെ നിർമ്മാണം ആരംഭിച്ചു. നിർമ്മാണത്തിന്റെ ആരംഭം ആർച്ച് ബിഷപ്പിന്റെ കസിൻ ഗിയാൻ ഗാലിയാസോ മിലാനിൽ അധികാരത്തിലേറുന്നതിനോടനുബന്ധിച്ചായിരുന്നു. മുൻഗാമിയായ സ്വേച്ഛാധിപതിയായ ബർണബൊയുടെ കീഴിൽ കഷ്ടത അനുഭവിച്ച കുലീനർക്കും തൊഴിലാളിവർഗത്തിനുമുള്ള പ്രതിഫലമായിട്ടാണ് ഇത് ഉദ്ദേശിച്ചത്. യഥാർത്ഥ ജോലികൾ ആരംഭിക്കുന്നതിനുമുമ്പ്, അതിരൂപതയുടെ കൊട്ടാരം, ഓർഡിനാരി കൊട്ടാരം, സെന്റ് സ്റ്റീഫൻസ് ബാപ്റ്റിസ്റ്ററി തുടങ്ങി മൂന്ന് പ്രധാന കെട്ടിടങ്ങൾ പൊളിച്ചുമാറ്റി. പഴയ മരിയ മാഗിയോർ പള്ളിയിലെ കല്ല് ക്വാറിയായി പരമാവധി ഉപയോഗപ്പെടുത്തി. അപാരമായ പുതിയ കെട്ടിടത്തിനായുള്ള ഉത്സാഹം താമസിയാതെ ജനങ്ങൾക്കിടയിൽ വ്യാപിച്ചു. ബുദ്ധിമാനായ ഗിയാൻ ഗാലിയാസോയും അദ്ദേഹത്തിന്റെ കസിൻ ആർച്ച് ബിഷപ്പും ചേർന്ന്, പുരോഗതിക്കായി വലിയ സംഭാവനകൾ ശേഖരിച്ചു. ആദ്യത്തെ ചീഫ് എഞ്ചിനീയർ സിമോൺ ഡ ഒർസെനിഗോയുടെ നേതൃത്വത്തിൽ 300 ജീവനക്കാരുള്ള "ഫാബ്രിക്ക ഡെൽ ഡ്യുമോ" പ്രകാരമാണ് നിർമ്മാണ പരിപാടി കർശനമായി നിയന്ത്രിച്ചത്. ലോംബാർഡ് ഗോതിക് ശൈലിയിൽ ഇഷ്ടിക ഉപയോഗിച്ച് കത്തീഡ്രൽ നിർമ്മിക്കാൻ ഒർസെനിഗോ തുടക്കത്തിൽ പദ്ധതിയിട്ടിരുന്നു.
പുറത്തേക്കുള്ള കണ്ണികൾ
വർഗ്ഗം:ഇറ്റലിയിലെ റോമൻ കത്തോലിക്കാ കത്തീഡ്രലുകൾ വർഗ്ഗം:റോമൻ കത്തോലിക്കാ കത്തീഡ്രലുകൾ
കെ.എച്ച്. ഹുസൈൻ
മലയാളിയായ ഒരു കമ്പ്യൂട്ടിംഗ് വിദഗ്ദനാണ് '''കെ.എച്ച്. ഹുസൈൻ'''. മലയാളഭാഷ, കടലാസിൽ നിന്ന് കമ്പ്യൂട്ടറിലേക്ക് മാറുന്ന തുടക്കകാലത്ത് തനതു മലയാളംലിപി ഫോണ്ടും, ടെക്സ്റ്റ് എഡിറ്ററും തയ്യാറാക്കിയാണ് അദ്ദേഹം മലയാളം കംപ്യൂട്ടിംഗ് മേഖലയിൽ എത്തുന്നത്. മലയാളത്തിൽ ആദ്യമായി കമ്പ്യൂട്ടർ അധിഷ്ഠിത വിവരവ്യവസ്ഥ സജ്ജമാക്കിയതും അദ്ദേഹത്തിന്റെ നേതൃത്വത്തിലാണ്.
ജീവിതരേഖ
നക്‌സൽ പ്രസ്ഥാനങ്ങളിൽ ആകൃഷ്ടനായ അദ്ദേഹം ഇന്ത്യയിലെ അടിയന്തരാവസ്ഥയ്‌ക്കെതിരെ പ്രവർത്തിച്ചതിൻ്റെ പേരിൽ 20 മാസത്തോളം ജയിൽ വാസമനുഭവിച്ചിട്ടുണ്ട്. ടി.എൻ. ജോയി ആയിരുന്നു അദ്ദേഹത്തിൻ്റെ രാഷ്ട്രീയ ഗുരു. അടിയന്തരാവസ്ഥക്ക് ശേഷം കുറച്ചു കാലം കുന്നംകുളത്തെ ഒരു ട്യൂഷൻ സെൻ്ററിൽ അധ്യാപകനായി ജോലി ചെയ്തു. പിന്നീട് കേരള സർവകലാശാലയിൽ നിന്ന് ലൈബ്രറി സയൻസിൽ ബിരുദമെടുത്ത ശേഷം കേരള ഫോറസ്റ്റ് റിസർച്ച് ഇൻസ്റ്റിറ്റ്യൂട്ടിൽ ലൈബ്രേറിയനായി ജോലി ചെയ്യുമ്പോഴാണ് ഇൻഫർമേഷൻ സിസ്റ്റം രംഗത്തും ഫോണ്ട് ഡിസൈൻ മേഖലയിലും പ്രവർത്തിച്ചു തുടങ്ങുന്നത്. പിന്നീട് കേരള ഫോറസ്റ്റ് റിസർച്ച് ഇൻസ്റ്റിറ്റ്യൂട്ടിൽ ശാസ്ത്രഞ്ജനായി ചേർന്ന അദ്ദേഹം അവിടെ നിന്ന് തന്നെ വിരമിച്ചു.
ഹുസൈൻ മലയാളത്തിലെ ക്‌ളാസിക് ഗ്രന്ഥങ്ങൾ സൗജന്യമായി സംരക്ഷിക്കുന്നതിനായി, 2015ൽ സി.വി.രാധാകൃഷ്ണൻ സ്ഥാപിച്ച സായാഹ്ന ഫൗണ്ടേഷനുമായി ചേർന്ന് പ്രവർത്തിച്ചിട്ടുണ്ട്.
രചന, മീര, കേരളീയം, തമിഴ് ഇനിമെ, ദ്യുതി, ഉറൂബ്, പന്മന തുടങ്ങിയ പതിനൊന്നോളം ഫോണ്ടുകൾ, അഞ്ച് ഡിജിറ്റൽ ആർക്കൈവുകളിലായി ദശലക്ഷക്കണക്കിന് പേജുകളുടെ സംരക്ഷണം, അറബി മലയാളം കീബോർഡ് എന്നിവയാണ് അദ്ദേഹത്തിൻ്റെ പ്രധാന സംഭാവനകൾ. മലയാളത്തിൽ ആദ്യമായി കമ്പ്യൂട്ടർ അധിഷ്ഠിത വിവരവ്യവസ്ഥ സജ്ജമാക്കിയതും അദ്ദേഹത്തിന്റെ നേതൃത്വത്തിലാണ്.
എക്കാലത്തെയും മികച്ച കളക്ഷൻ നേടിയ മലയാള ചലച്ചിത്രങ്ങൾ
എക്കാലത്തേയും മികച്ച കളക്ഷൻ നേടിയ മലയാള ചലച്ചിത്രങ്ങളുടെ പട്ടിക
പശ്ചാത്തല നിറം    സൂചിപ്പിക്കുന്നത് ഇപ്പോഴും ആഗോളതലത്തിൽ പ്രദർശനം തുടരുന്ന ചലച്ചിത്രങ്ങൾ
സെഫലോമെട്രിക് അനാലിസിസ്
സെഫലോഗ്രാം
വലത്ത്‌|ലഘുചിത്രം 1931-ൽ ഹോളി ബ്രോഡ്‌ബെന്റ് സീനിയർ അവതരിപ്പിച്ച ഹെഡ് ഹോൾഡിംഗ് ഉപകരണമായ സെഫാലോമീറ്ററിൽ (സെഫലോസ്റ്റാറ്റ്) എടുത്ത തലയുടെ റേഡിയോഗ്രാഫാണ് സെഫാലോമെട്രിക് റേഡിയോഗ്രാഫ്. യുഎസ്എയിൽ. റേഡിയോഗ്രാഫിക് ഫിലിമുകളിൽ സ്റ്റാൻഡേർഡ് ചെയ്തതും താരതമ്യപ്പെടുത്താവുന്നതുമായ ക്രാനിയോഫേഷ്യൽ ചിത്രങ്ങൾ ലഭിക്കാൻ സെഫാലോമീറ്റർ ഉപയോഗിക്കുന്നു.
രോഗിയുടെ സജിറ്റൽ തലത്തിന് ലംബമായി എക്സ്-റേ ബീം ഉപയോഗിച്ച് എടുത്ത തലയുടെ റേഡിയോഗ്രാഫാണ് ലാറ്ററൽ സെഫലോമെട്രിക് റേഡിയോഗ്രാഫ് അഥവാ സെഫലോഗ്രാം. തല നാച്ചുറൽ ഹെഡ് പൊസിഷൻ എന്ന കൃത്യതയാർന്ന സ്ഥാനത്ത് പിടിച്ചാണ് ഇത് എടുക്കുന്നത്. ഇത് മുൻ ‌വശത്ത് ഒരു കണ്ണാടിയുണ്ടെങ്കിൽ അതിലെ കണ്ണുകളിലേക്ക് നോക്കുന്ന നേരെയുള്ള തലയുടെ സ്ഥാനമാണ്. ഈ സഥാനീയത എപ്പോൾ വേണമെങ്കിലും പുനർ നിർമ്മിക്കാൻ കഴിയും എന്നതിനാണിതിന്റെ പ്രത്യേകത. ഈ സ്ഥാനീയത, കൂടാതെ ഫോട്ടോകൾക്കും റേഡിയോഗ്രാഫുകൾക്കുമായി ഡെന്റോഫേഷ്യൽ മോർഫോളജി വിശകലനം ചെയ്യുമ്പോൾ സ്റ്റാൻഡേർഡൈസേഷൻ മാർഗമായി ഇത് ഉപയോഗിക്കുന്നു. നാച്ചുറൽ ഹെഡ് പൊസിഷൻ എന്ന ആശയം 1958-ൽ കോയൻറാഡ് മൂറീസും എം.ആർ കീനും ആണ് അവതരിപ്പിച്ചത് ഇപ്പോൾ ഇത് സെഫലോമെട്രിക് റേഡിയോഗ്രാഫിയുടെ തല ഓറിയന്റേഷന്റെ സാധാരണ രീതിയാണ്.
ചില സെഫലോമെട്രിക് ഉപകരണങ്ങളിൽ ട്രൂ വെർട്ടിക്കൽ ഉപയോഗിക്കാറുണ്ട്. ഒരു സെഫാലോഗ്രാം എടുക്കുമ്പോൾ തലയെ അതിന്റെ സ്വാഭാവിക സ്ഥാനത്ത് രേഖപ്പെടുത്തുന്നത് സെഫലോമെട്രിക് വിശകലനത്തിനുള്ള ഒരു റഫറൻസ് ലൈനായി ഒരു എക്സ്ട്രാക്രാനിയൽ ലൈൻ (യഥാർത്ഥ ലംബമോ അതിന് ലംബമോ ആയ ഒരു രേഖ) ഉപയോഗിക്കാമെന്നതിന്റെ ഗുണമുണ്ട്, അങ്ങനെ ജീവശാസ്ത്രപരമായ വ്യതിയാനം വരുത്തുന്ന ബുദ്ധിമുട്ടുകൾ മറികടക്കുന്നു. തലയോട്ടിയിലെ റഫറൻസ് ലൈനുകളുടെ. എക്‌സ്‌പോഷർ സമയത്ത് ഫിലിമിലോ ഡിജിറ്റൽ കാസറ്റിലോ രജിസ്റ്റർ ചെയ്യുന്ന സെഫാലോസ്റ്റാറ്റിലെ ഫ്രീ-ഹാംഗിംഗ് മെറ്റൽ മാലയുടെ ഇമേജ് സാധാരണയായി നൽകുന്ന ഒരു ബാഹ്യ റഫറൻസ് ലൈനാണ് ട്രൂ വെർട്ടിക്കൽ. (അത് ഗുരുത്വാകർഷണത്താൽ സൃഷ്ടിക്കപ്പെട്ടതിനാൽ) സ്വാഭാവിക തല സ്ഥാനത്ത് ലഭിച്ച റേഡിയോഗ്രാഫുകൾ ഉപയോഗിച്ചാണ് ഇത് ഉപയോഗിക്കുന്നത്.
പി.എ. സെഫലോഗ്രാം
രോഗിയുടെ കൊറോണൽ പ്ലെയിനിന് ലംബമായി എക്സ്-റേ ബീം എടുത്ത തലയുടെ റേഡിയോഗ്രാഫ്, തലയ്ക്ക് പിന്നിൽ എക്സ്-റേ ഉറവിടവും രോഗിയുടെ മുഖത്തിന് പിന്നിൽ ഫിലിം കാസറ്റും വയ്ക്കുന്നു. താഴെ പറയുന്ന അനാലിസുകൾ ആണ് പി.എ. സെഫലോഗ്രാമിൽ ചെയ്തു വരുന്ന
ഉപകരണവും അളവുകളും
സെഫാലോമെട്രി നടത്തുന്നതിന്, എക്സ്-റേ ഉറവിടം മിഡ് സജിറ്റൽ പ്ലെയിനിൽ നിന്ന് ഒരു സ്ഥിരമായ അഞ്ചടി അകലെ സ്ഥാപിച്ചിരിക്കുന്നു, മിഡ് സാജിറ്റൽ പ്ലെയിനിൽ നിന്ന് 15 സെന്റീമീറ്റർ മാത്രം അകലെയാണ് ഫിലിം വയ്ക്കുന്നത്. ചിത്രത്തിനു വലിപ്പ വ്യത്യാസം വരാതെ കൃത്യമായ അളവുകൾ എടുക്കാനും രേഖപ്പെടുത്താനും ഇത് അനുവദിക്കുന്നു. സെഫാലോമെട്രിക് ഇമേജ് വലിപ്പം ഉണ്ടാവുന്നതിന് ഈ ദൂരം നേരിട്ട് സ്വാധീനം ചെലുത്തുന്നു. തല--ഫിലിം അകലം 15 സെന്റിമീറ്ററും സ്രോതസ്--തല അകലം 5 അടിയും ഉള്ളതിനാൽ, ശരീരഘടനാപരമായ ലാൻഡ്‌മാർക്കുകളുടെ മാഗ്‌നിഫിക്കേഷൻ ത്രിമാനത്തിലും കുറയും. ലാറ്ററൽ, ഫ്രണ്ടൽ സെഫാലോഗ്രാമുകളിലൂടെ രോഗിയുടെ ശരീരഘടന വിശകലനം ചെയ്യാൻ ശ്രമിക്കുമ്പോൾ, ഈ ചിത്രങ്ങൾ ത്രിമാന ഘടനകളുടെ ദ്വിമാന പ്രൊജക്ഷനുകൾ ആയതിനാൽ വലിപ്പം കൂടാതെ നിർത്തുന്നത് ഒരു വെല്ലുവിളി ആണ്. പരമ്പരാഗത റേഡിയോഗ്രാഫിയുടെ ഫലമായി മാഗ്നിഫിക്കേഷനും വക്രീകരണവും പ്രധാന വിശദാംശങ്ങൾ മങ്ങിക്കുന്നതിലൂടെ പ്രക്രിയയെ കൂടുതൽ സങ്കീർണ്ണമാക്കുന്നു.
സെഫലോമെട്രിക് അതിരടയാളങ്ങൾ
ഇനിപ്പറയുന്നവ പ്രധാന സെഫലോമെട്രിക് അതിരടയാളങ്ങളാണ്( ലാൻഡ്‌മാർക്കുകളാണ്) അവ അളക്കലിലും വിശകലനത്തിലും ഡാറ്റ റഫറൻസുകളായി വർത്തിക്കുന്ന റഫറൻസ് പോയിന്റുകളാണ്.
ലാൻഡ്‌മാർക്ക് പോയിന്റുകൾ വരകളാൽ കൂട്ടിച്ചേർത്താൽ ഒരു ലൈൻ അഥവാ പ്രതലവും (2 പോയിന്റുകൾക്കിടയിലുള്ള ഒരു രേഖയ്ക്ക് പ്രൊജക്ഷൻ പ്രകാരം ഒരു തലം നിർവചിക്കാം). ഉദാഹരണത്തിന്, സെല്ല (എസ്), നാസിയോൺ (എൻ) എന്നിവ ഒരുമിച്ച് സെല്ല-സസിയോൺ ലൈൻ ( എസ്എൻ) രൂപപ്പെടുത്തുന്ന പോയിന്റുകളാണ്. മൂന്നാമതൊരു പോയിന്റു കൂടി ഇതിൽ ഉൾപ്പെടുത്തിയാൽ അതൊരു കോൺ ആയിത്തീരുകയും ( ഉദാ. സെല്ല- നാസിയോൺ- എ പോയിന്റ്) അതിന്റെ അളവ് ഒരു അളവുകോലായി എടുക്കാനും സാധിക്കും. അസ്ഥികളുടെ വളർച്ച അനുമാനിക്കാനായി ഇതുപോലുള്ള ലൈനുകളും കോണുകളും ഉപയോഗിക്കുന്നു. പ്രധാനപ്പെട്ട അതിരടയാളങ്ങളും ലൈനുകളും താഴെ കൊടുത്തിരിക്കുന്നു. Below is a list of cephalometric planes that are commonly used in different cephalometric analyses.
അനാലിസിസുകളുടെ വർഗ്ഗീകരണം
വിശകലനത്തിന്റെ അടിസ്ഥാന ഘടകങ്ങൾ കോണുകളും ദൂരങ്ങളുമാണ്. അളവുകൾ (ഡിഗ്രികളിലോ മില്ലിമീറ്ററിലോ) കേവലമോ ആപേക്ഷികമോ ആയി കണക്കാക്കാം, അല്ലെങ്കിൽ ആനുപാതികമായ പരസ്പര ബന്ധങ്ങൾ പ്രകടിപ്പിക്കുന്നതിന് അവ പരസ്പരം ബന്ധപ്പെട്ടിരിക്കാം. വിവിധ വിശകലനങ്ങളെ ഇനിപ്പറയുന്ന ഗ്രൂപ്പുകളായി തിരിക്കാം:
സാധാരണ മൂല്യങ്ങളെ അടിസ്ഥാനമാക്കിയുള്ള ഇനിപ്പറയുന്ന ആശയങ്ങൾ അനുസരിച്ച് ഇവയെ വീണ്ടുംഗ്രൂപ്പുചെയ്യാം
സ്റ്റീനർ അനാലിസിസ്
സെസിൽ സി സ്റ്റെയ്‌നർ 1953-ൽ വികസിപ്പിച്ചെടുത്തതതാണ് സ്റ്റെയ്‌നർ അനാലിസിസ്. എഫ്എച്ച് പ്ലേൻ തിരിച്ചറിയുന്നതിലെ ബുദ്ധിമുട്ട് കാരണം അദ്ദേഹം എസ്-എൻ പ്ലേൻ തന്റെ റഫറൻസ് ലൈനായി ഉപയോഗിച്ചു. സ്റ്റെയ്‌നർ വിശകലനത്തിന്റെ ചില പോരായ്മകളിൽ പോയിന്റ് നാസിയോണിന്റെ വിശ്വാസ്യത ഉൾപ്പെടുന്നു. മുഖത്തിന്റെആദ്യകാല വളർച്ച കാരണം നാസിയോൺ എന്ന ഒരു ബിന്ദു സ്ഥിരതയുള്ളതല്ലെന്ന് അറിയപ്പെടുന്നു. അതിനാൽ, പിന്നോട് നീങ്ങുന്ന നാസിയോൺ ANB കോൺ വർദ്ധിപ്പിക്കും, കൂടുതൽ മുൻവശത്തുള്ള നാസിയോൺ ANB കുറയ്ക്കും. കൂടാതെ, ഷോർട്ട് എസ്-എൻ പ്ലേൻ അല്ലെങ്കിൽ കുത്തനെയുള്ള എസ്-എൻ പ്ലേൻ കൂടുതൽ എസ്എൻഎ, എസ്എൻബി, എഎൻബി എന്നിവയിലേക്ക് നയിച്ചേക്കാം, ഇത് തലയോട്ടിയിലെ അടിത്തറയുമായി താരതമ്യപ്പെടുത്തുമ്പോൾ താടിയെല്ലുകളുടെ യഥാർത്ഥ സ്ഥാനം പ്രതിഫലിപ്പിക്കില്ല. കൂടാതെ, രണ്ട് താടിയെല്ലുകളുടെയും ഘടികാരദിശയിലുള്ള ഭ്രമണം ANB വർദ്ധിപ്പിക്കും, താടിയെല്ലുകളുടെ എതിർ ഘടികാരദിശയിലുള്ള ഭ്രമണം ANB കുറയ്ക്കും.
ചാവറഗിരി
പയ്യനൂർ നഗരത്തിൽ നിന്നും 42 കി. മീ അകലെ തൃക്കരിപ്പൂർ നിയോജക മണ്‌ഡലത്തിലെ ഈസ്റ്റ്‌ എളേരി പഞ്ചായത്തിൽ കർണ്ണാടക വനത്തോട്   ചേർന്ന്   സ്ഥിതി  ചെയ്യുന്ന ഒരു മലയോര കുടിയേറ്റ ഗ്രാമമാണ്  ചാവറഗിരി. കാസർഗോഡ് ജില്ലയിലെ വെള്ളരിക്കുണ്ട് താലൂക്കിൽ പരപ്പ ബ്ളോക്കിൽ ചിറ്റാരിക്കൽ, പാലാവയൽ വില്ലേജ് ഉൾപ്പെടുന്ന ഗ്രാമപഞ്ചായത്താണ് 62.52 ചതുരശ്ര കിലോമീറ്റർ വിസ്തീർണ്ണമുള്ള ഈസ്റ്റ് എളേരി ഗ്രാമപഞ്ചായത്ത്. ചാവറഗിരി പ്രദേശത്ത് 1960 കളിലാണ് കുടിയേറ്റം ആരംഭിക്കുന്നത്. രണ്ടാം ലോക മഹായുദ്ധ കാലത്ത് തിരുവതാംകൂറിൽ നിന്നും മലബാറിലേക്ക് ആളുകൾ കുടിയേറി തുടങ്ങിയതോടെയാണ് ചാവറഗിരിയിലും കുടിയേറ്റം ആരംഭിക്കുന്നത്.ഒരുകാലത്ത് നിബിഡവനമായിരുന്ന ചാവറഗിരി  പ്രദേശം നസ്രാണി കുടിയേറ്റക്കാർ കൃഷിയിടമാക്കി മാറ്റി .റബ്ബർ, മരച്ചീനി, ചേന, മഞ്ഞൾ, ഇഞ്ചി, തുടങ്ങിയ നാണ്യവിളകൾ വ്യാപകമായി ഇവർ കൃഷി ചെയ്തു തുടങ്ങി.
അവലംബങ്ങൾ
വിഭാഗം:കാസർഗോഡ് ജില്ലയിലെ ഗ്രാമങ്ങൾ
റോബിൻ വില്യംസ്
പ്രശസ്തനായ ഹോളിവുഡ് നടനായിരുന്നു റോബിൻ വില്യംസ് (21 ജൂലൈ 1951 – 11 ഓഗസ്റ്റ് 2014). 1997ൽ മികച്ച സഹനടനുള്ള ഓസ്‌കർ അവാർഡ് ലഭിച്ചു. അഭിനയം തൽക്ഷണം മെച്ചപ്പെടുത്തുന്നതിനും ബഹുവിധമാന വേഷങ്ങളിൽ നാടകീയമായതും ഹാസ്യാത്മകവുമായ രീതിയിൽ അദ്ദേഹം അഭിനയിച്ചു. സിനിമാ ചരിത്രത്തിലെ ഏറ്റവും നല്ല ഹാസ്യനടന്മാരിലൊരാളായി അദ്ദേഹത്തെ പരിഗണിക്കുന്നു.
പോപ് ഐ (1980) എന്ന ചലച്ചിത്രത്തിലെ അഭിനയത്തിനു ശേഷം റോബിൻ കലാമൂല്യവും വിജയകരവുമായ നിരവധി മറ്റു ചിത്രങ്ങളിലും അഭിനയിച്ചു. ദ വേൾഡ് അക്കോഡിങ്ങ് റ്റു ഗാർപ് (1982), മോസ്കോ ഓൺ ദ ഹഡ്സൺ (1984) ഗുഡ് മോണിങ്ങ് വിയറ്റ്നാം(1987) ഡെഡ് പോയെറ്റ്സ് സൊസൈറ്റി (1989) അവേക്കനിങ്ങ്സ് (1990), ദ ഫിഷർ കിങ്ങ് (1991), പാച്ച് ആഡംസ് (1998) വൺ ഔർ ഫോട്ടൊ (2002), വേൾഡ്സ് ഗ്രേറ്റസ്റ്റ് ഡാഡ് (2009) എന്നിവയാണവ. ബോക്സോഫീസ് വിജയങ്ങളായ മറ്റു ചില ചിത്രങ്ങളിലും അദ്ദേഹം അഭിനയിച്ചിട്ടുണ്ട്. ഹൂക്ക് (1991) അലാദിൻ (1992) മിസ്സിസ്. ഡൗട്ട്ഫയർ (1993) ജുമാൻജി (1995), ദ ബേഡ് കേജ് (1996) ഗുഡ്‌വിൽ ഹണ്ടിങ്ങ് (1997) നൈറ്റ് അറ്റ് ദ മ്യൂസിയം (നാടകത്രയം) (2006-2014)
ഗുഡ്‌വിൽ ഹണ്ടിങ്ങിലെ അഭിനയത്തിന് അദ്ദേഹത്തിന് ഓസ്കാർ നാമനിർദ്ദേശം ലഭിച്ചിരുന്നു. അത് കൂടാതെ രണ്ട് പ്രൈംടൈം എമ്മി പുരസ്കാരങ്ങളും ആറ് ഗോൾഡൻ ഗ്ലോബ് പുരസ്കാരങ്ങളും രണ്ട് സ്ക്രീൻ ആക്റ്റേഴ്സ് ഗിൽഡ് അവാർഡുകളും അഞ്ച് ഗ്രാമ്മി അവാർഡുകളും നേടിയിട്ടുണ്ട്.
മരണം
വിഷാദരോഗത്തിന് ചികിത്സയിലായിരുന്ന വില്യംസിനെ കാലിഫോർണിയയിലെ വസതിയിൽ ആത്മഹത്യ ചെയ്ത നിലയിൽ കണ്ടെത്തി.
പുറം കണ്ണികൾ
വർഗ്ഗം:1951-ൽ ജനിച്ചവർ വർഗ്ഗം:ജൂലൈ 21-ന് ജനിച്ചവർ വർഗ്ഗം:2014-ൽ മരിച്ചവർ വർഗ്ഗം:ഓഗസ്റ്റ് 11-ന് മരിച്ചവർ വർഗ്ഗം:ചലച്ചിത്ര അഭിനേതാക്കൾ വർഗ്ഗം:അക്കാദമി പുരസ്കാരം ലഭിച്ചവർ
സൈൻ ബിൻത് ഹുസൈൻ
ജോർദാൻ രാജകുടുംബാംഗവും ജോർദാൻ രാജവായ കിങ് അബ്ദുള്ള രണ്ടാമന്റെ സഹോദരിയുമാണ് സൈൻ ബിൻത് ഹുസൈൻ രാജകുമാരി - (English:Zein bint Hussein Arabic: زين بنت الحسين ). ആയിശ ബിൻത് ഹുസൈൻ രാജകുമാരിയുടെ ഇരട്ട സഹോദരിയാണ് സൈൻ ബിൻത് ഹുസൈൻ. ഇരുവരും ജനിച്ചത് 1968 ഏപ്രിൽ 23നാണ്.
ജീവചരിത്രം
1968 ഏപ്രിൽ 23ന് ജോർദാനിലെ അമ്മാനിൽ ഹുസൈൻ രാജാവിന്റെ മകളായി സഹോദരി ആയിശയ്‌ക്കൊപ്പം ഇരട്ട കുട്ടികളായി ജനിച്ചു. മുന അൽ ഹുസൈൻ രാജ്ഞിയാണ് മാതാവ്. അമേരിക്കയിലെ കണെക്റ്റിക്കട്ടിലെ മിഡിൽബറിയിലുള്ള വെസ്‌റ്റോവർ പ്രിപ്പറേറ്ററി സ്‌കൂളിൽ പഠിച്ചു. ഇവിടത്തെ പഠന കാലത്ത് വോളിബോൾ ടീം നായികയായിരുന്നു. 1986ൽ ബിരുദം നേടി. 1986 ജൂൺ ആറിന് സ്‌കൂളിൽ നടന്ന ബിരുദദാന ചടങ്ങിൽ അവരുടെ പിതാവായ ജോർദാൻ രാജാവ് സംബന്ധിച്ചിരുന്നു. .
വിവാഹം
1989 ഓഗസ്റ്റ് മൂന്നിന് സൈൻ വിവാഹിതയായി.മജ്ദി ഫരീദ് അൽ സ്വാലിഹാണ് ഭർത്താവ്.. ഇവർക്ക രണ്ടു മക്കളുണ്ട്. 1990 നവംബർ ഒമ്പതിന് ജനിച്ച ജാഫർ അൽ സാലിഹ് എന്ന മകനും ജുമാന അൽ സാലിഹ് എന്ന മകളും.. തഹാനി അൽ ശഹ് വ എന്ന ഒരു ദത്ത്പുത്രിയുമുണ്ട് ഇവർക്ക്..
പ്രവർത്തന മേഖല
1990 മുതൽ മനുഷ്യത്വപരമായ പ്രവർത്തനങ്ങളിൽ സജീവമാണ്സൈൻ ബിൻത് ഹുസൈൻ. ഗൾഫ് യുദ്ധകാലത്ത് സംഘർഷ വിരുദ്ധ സംഘമായ ഗൾഫ് സമാധാന സംഘത്തിന് സാമ്പത്തികമായ പിന്തുണ അവർ വാഗ്ദാനം ചെയ്തിരുന്നു.]]. . 1997ൽ 1997ൽ, അക്കാലത്ത് രാജ്യത്തുള്ള വിദേശികളായ പ്രമുഖർ ഉപയോഗിച്ചിരുന്ന ജോർദാനിലെ ഹാഷ്മി കൊട്ടാരം അമ്മാനിലെ അനാഥകളെ താമസിപ്പിക്കാൻ വേണ്ടി മാറ്റികൊണ്ട് ഹുസൈൻ രാജാവ് ഉത്തരവിട്ടിരുന്നു.. ഇതിന്റെ പ്രവർത്തനത്തിനായി അതിന്റെ ചുമതലക്കാരിയായി സൈൻ രാജകുമാരിയെ രാജാവ് നിയോഗിച്ചിരുന്നു. ഒമ്പതു മാസങ്ങൾക്ക് ശേഷം ദാറുൽ ബിർറ് എന്ന പേരിൽ ഇത് പ്രവർത്തനം ആരംഭിച്ചു.. . 2013ൽ, ടെലിഹെൽത്ത് പദ്ധതിക്കായി അമേരിക്കയിലെ ഫ്‌ളോറിഡയിലുള്ള മിയാമി ചിൽഡ്രൻസ് ആശുപത്രി സന്ദർശിച്ചു.. മുന്തിയ ഇനം അറേബ്യൻ കുതിരകളെ പോറ്റി വളർത്തുന്ന റോയൽ ജാഫർ എന്ന കേന്ദ്രത്തിന്റെ ഉടമകളാണ് സൈനും ഭർത്താവും.
Notes
വർഗ്ഗം:ജോർദാൻ വർഗ്ഗം:അറബ് ലോകം
ഉമാ ദാസ്‌ഗുപത
സത്യജിത്റായ് സംവിധാനം ചെയ്ത പഥേർ പാഞ്ചാലിൽ അപുവിന്റെ സഹോദരിയായ ദുർഗ്ഗയുടെ വേഷം കൈകാര്യം ചെയ്ത നടിയാണ് ഉമാദാസ് ഗുപ്ത.എട്ടാം തരത്തിൽ പഠിച്ചുകൊണ്ടിരിക്കവേയാണ് ഉമ ഈ ചിത്രത്തിലേയ്ക്ക് കരാർ ചെയ്യപ്പെടുന്നത്.1966 വരെ പന്ത്രണ്ടോളം അന്താരാഷ്ട്ര അവാർഡുകൾ നേടിയ പഥേർ പാഞ്ചാലി യുടെ ന്യൂയോർക്കിൽ വച്ചു നടന്ന ഒരു പ്രദർശനത്തിൽ ഉമാദാസ് ഗുപ്ത 1966 ലെ ഏറ്റവും മികച്ച ബാലനടിയായി തെരഞ്ഞെടുക്കപ്പെട്ടിരുന്നു. ജോഗോമയി കോളേജിൽ നിന്നു ബിരുദം നേടിയിട്ടുണ്ട്.
അവലംബം
വർഗ്ഗം:ബംഗാളിചലച്ചിത്ര നടിമാർ
ഗ്ലെൻഡ ഗ്രേ
കുട്ടികളുടെ പരിചരണത്തിലും എച്ച്ഐവി ഔഷധത്തിലും വിദഗ്ധയായ ഒരു ദക്ഷിണാഫ്രിക്കൻ ഫിസിഷ്യനും, ശാസ്ത്രജ്ഞയും ആക്ടിവിസ്റ്റുമാണ് ഗ്ലെൻഡ എലിസബത്ത് ഗ്രേ എം‌ബി ബി‌സി‌എച്ച്, എഫ്‌സി പെയ്ഡ്സ്, ഡി‌എസ്‌സി (എച്ച്സി), ഒ‌എം‌എസ്. 2012 ൽ അവർക്ക് ദക്ഷിണാഫ്രിക്കയുടെ പരമോന്നത ബഹുമതിയായ ഓർഡർ ഓഫ് മാപുൻഗുബ്‌വെ (സിൽവർ) ലഭിച്ചു. 2014 ൽ സൗത്ത് ആഫ്രിക്കൻ മെഡിക്കൽ റിസർച്ച് കൗൺസിലിന്റെ ആദ്യ വനിതാ പ്രസിഡന്റായി. 2017 ൽ ടൈം "ഏറ്റവും സ്വാധീനമുള്ള 100 പേരിൽ ഒരാളായി  അംഗീകരിച്ചു. 2017 ൽ ഫോബ്‌സ് ആഫ്രിക്ക 2020 ൽ "ആഫ്രിക്കയിലെ ഏറ്റവും ശക്തരായ 50 വനിതകളിൽ" പട്ടികപ്പെടുത്തി.   അവരുടെ ഗവേഷണ വൈദഗ്ധ്യത്തിൽ ലൈംഗിക രോഗങ്ങൾക്കുള്ള മൈക്രോബൈസിഡുകളും എച്ച് ഐ വി വാക്സിനുകളും വികസിപ്പിക്കുന്നത് ഉൾപ്പെടുന്നു.  അവരുടെ ചില പ്രവർത്തനങ്ങൾ വിവാദമുണ്ടാക്കിയിട്ടുണ്ട്.
ആദ്യകാല ജീവിതം, വിദ്യാഭ്യാസം, തൊഴിൽ
1962 ൽ ദക്ഷിണാഫ്രിക്കയിലെ ബോക്സ്ബർഗിലെ സ്വർണ്ണ ഖനന പട്ടണത്തിൽ ജനിച്ച ഗ്രേ ആറ് മക്കളിൽ അഞ്ചാമനായിരുന്നു. അവരുടെ പിതാവ് ഖനികളിൽ മെക്കാനിക്കൽ എഞ്ചിനീയറായിരുന്നു. അമ്മ ഒരു ബുക്ക് കീപ്പറായിരുന്നു. അക്കാലത്തെ വർണ്ണവിവേചന സർക്കാരിനു കീഴിൽ, വംശീയമായി വേർതിരിക്കപ്പെട്ട ഒരു പട്ടണമായിരുന്നു ബോക്സ്ബർഗ്. അവരുടെ കുടുംബം കറുത്ത സുഹൃത്തുക്കൾ ഉള്ളതിനാൽ പട്ടണവാസികളിൽ സാധാരണക്കാരായിരുന്നില്ല.
6 വയസ്സുള്ളപ്പോൾ തന്നെ ഡോക്ടറാകാൻ ഗ്രേ തീരുമാനിച്ചു. അവരുടെ കുടുംബം വിദ്യാഭ്യാസത്തെ വളരെയധികം വിലമതിച്ചു. അവരുടെ പിതാവ് കുടുംബത്തിൽ കോളേജിൽ ചേർന്ന ആദ്യത്തെയാളും ആറ് കുട്ടികളിൽ അഞ്ചുപേരും സർവകലാശാലയിൽ പോകുകയും ചെയ്തു. ഗ്രേ ഉൾപ്പെടെ മൂന്നുപേർ ഉന്നത ബിരുദം നേടുകയും അക്കാദമിക് കരിയർ പിന്തുടരുകയും ചെയ്തു. എന്നാൽ ഗ്രേക്ക് 16 വയസ്സുള്ളപ്പോൾ പിതാവ് മരണമടഞ്ഞതിനാൽ അവരുടെ പിതാവിന് ഇത് കാണാനായില്ല.
വർണ്ണവിവേചന വിരുദ്ധ പ്രവർത്തനം
1980 ൽ വിറ്റ്വാട്ടർ‌റാൻ‌ഡ് സർവകലാശാലയിൽ പ്രവേശിച്ച ഗ്രേ അവിടെ ആറ് വർഷം മെഡിക്കൽ സ്കൂളിൽ പഠിച്ചു. തുടർന്ന് ഏഴുവർഷം പീഡിയാട്രിക്സിൽ സ്പെഷ്യലൈസേഷനും നേടി. അവരുടെ സഹോദരങ്ങൾ ഇതിനകം യൂണിവേഴ്സിറ്റിയിൽ ഉണ്ടായിരുന്നു. അവരുടെ സഹോദരന്മാരിൽ ഒരാൾ വർണ്ണവിവേചനത്തെ എതിർത്ത ഒരു തീവ്ര വിദ്യാർത്ഥി യൂണിയനുമായി ബന്ധപ്പെട്ടിരുന്നു. ദക്ഷിണാഫ്രിക്കയിലെ ആശുപത്രികളെ തരംതിരിക്കാനുള്ള ഉദ്ദേശ്യത്തോടെയുള്ള ഹെൽത്ത് വർക്കേഴ്സ് അസോസിയേഷനിൽ ഗ്രേ ചേർന്നു. 1983-ൽ ആദ്യത്തെ എച്ച്.ഐ.വി / എയ്ഡ്സ് കേസുകളും മരണങ്ങളും ദക്ഷിണാഫ്രിക്കയിൽ സ്ഥിരീകരിച്ചു, എച്ച്.ഐ.വി എങ്ങനെ തടയാം എന്നതിനെക്കുറിച്ച് ദക്ഷിണാഫ്രിക്കൻ സമൂഹങ്ങളെ ബോധവത്കരിക്കുന്നതിന് ഗ്രേ പ്രതിജ്ഞാബദ്ധമാണ്.